“SAYA DIBAYAR RM30 RIBU SEBULAN TAPI TAK PERNAH SEKALI PUN DIUNDANG KE MESYUARAT LEMBAGA PENASIHAT 1MDB”

Mahkamah Tinggi Kuala Lumpur hari ini diberitahu bekas perdana menteri Najib Razak melantik Mohd Sidek Hassan sebagai ahli lembaga penasihat 1MDB kerana dia merasakan gaji bekas ketua setiausaha negara itu terlalu rendah.
Sidek berkata demikian ketika memberi keterangan sebagai saksi pendakwaan ke-19 perbicaraan kes rasuah 1MDB berjumlah RM2.28 bilion terhadap Najib.
Dia juga berkata sepanjang menjadi ahli lembaga selama enam tahun bermula akhir 2010, dia tidak pernah diundang ke sebarang mesyuarat untuk membincangkan isu berkaitan syarikat itu.
Sidek berkata dia dimaklumkan berkenaan pelantikannya yang berkuat kuasa segera menerusi sepucuk surat daripada Najib bertarikh 30 Ogos 2010.
Menerusi surat daripada 1MDB bertarikh sama, katanya lagi, dia dimaklumkan yang dia akan mendapat bayaran RM30,000 sebulan sebagai ahli lembaga penasihat dan ia berkuat kuasa 1 Julai 2010.
Najib adalah pengerusi lembaga penasihat 1MDB pada masa itu.
Katanya lagi, ekoran persaraannya sebagai ketua setiausaha negara pada 23 Jun 2012, 1MDB mengekalkannya dalam lembaga penasihat tetapi bayarannya dikurangkan kepada RM10,000 berkuat kuasa Januari 2013.
Namun Sidek berkata dia tidak lagi menerima bayaran mulai Jun 2015 selepas dia dilantik menjadi pengerusi Petronas.
“Saya ingin nyatakan ketika Najib jadi perdana menteri, pernah sekali dia tanya saya tentang gaji sebagai KSN dan dirasakan gaji saya sebagai KSN terlalu rendah.
“Jadi, saya anggap pelantikan saya dalam 1MDB adalah untuk tingkatkan pendapatan saya selaku KSN yang dianggap Najib sebagai sepadan,” katanya.
Menurut laporan pada 2013, pendapatan bulanan KSN adalah lebih RM23,000.
Sidek bagaimanapun menegaskan ketika menganggotai lembaga penasihat 1MDB, tiada sesiapa pun daripada syarikat itu yang pernah memberi penerangan kepadanya atau berbincang berkenaan isu pelaburan dan operasi berkaitan syarikat.
Katanya, dia kemudian melihat laporan media berkenaan dakwaan penyelewengan dana 1MDB dan siasatan SPRM berkenaannya.
“Namun, saya tak pernah diberi penerangan atau diberitahu lebih lanjut berkenaan siasatan terhadap 1MDB. Saya sahkan Najib selaku perdana menteri ketika itu tidak pernah jelaskan isu 1MDB kepada saya, walaupun dengan pelantikan saya sebagai ahli lembaga penasihat.
“Saya juga tak pernah tanya Najib mengapa tiada mesyuarat lembaga penasihat dibuat ketika saya menganggotainya. Saya juga tak pernah terima apa-apa laporan daripada sesiapa dalam 1MDB berkenaan operasi dan pelaburan yang dibuat.
“Saya juga ingin katakan yang saya tak pernah tanya Najib atau sesiapa dalam 1MDB berkenaan masalah dalam syarikat kerana menurut kefahaman saya, 1MDB ditubuhkan untuk digunakan sebagai dana politik kepada parti pemerintah ketika itu, iaitu BN,” katanya lagi.
Pada Januari tahun lalu, bekas CEO 1MDB Mohd Hazem Abdul Rahman dalam keterangannya berkata syarikat itu ditubuhkan untuk menyalurkan wang kepada syarikat yang ada kaitan dengan Umno.
Sumber –
https://m.malaysiakini.com/news/623828

0

0

votes
Article Rating
Kongsikan artikel ini


CALON PAYUNG TERJUN TIADA TEMPAT DALAM UMNO, APAKAH TENGKU ZAFRUL BAKAL SENASIB MEGAT JUNID DAN AZIM ZABIDI?

UMNO adalah parti akar umbi di mana tunjang kekuatannya bukan saja disebabkan jumlah ahlinya seramai 3.4 juta orang, tetapi juga kerana 20 ribu cawangan di seluruh negara yang dimilikinya.
Selain hampir setiap kampung dan taman perumahan ada cawangan UMNO, kadang-kadang di kawasan yang tiada manusia atau orang Melayu tinggal pun tetap ada cawangan UMNO.
Cawangan UMNO seperti itu biasanya disebut sebagai cawangan bunian.
Tidak pasti di negeri-negeri lain, tetapi di Wilayah Persekutuan Kuala Lumpur, banyak sekali wujud cawangan-cawangan bunian tersebut.
Dengan yang demikian, UMNO secara tradisinya adalah parti yang sentiasa mendekati ahli serta masyarakat melalui pelbagai program yang diaturnya, sesuai dengan jumlah cawangan serta ahli yang dimilikinya.
Mereka yang ingin menjadi pemimpin dalam UMNO, biasanya akan memulakan langkah dengan berjinak-jinak di peringkat cawangan dahulu sebelum melangkah untuk memegang jawatan di peringkat bahagian.
Dengan aktif dan memegang jawatan di bahagian juga, mereka seterusnya akan mencuba nasib bertanding di peringkat pusat atau melobi untuk menjadi wakil rakyat, sama ada di peringkat Dun atau Parlimen.
Sebab itu, secara umumnya mereka yang menjadi wakil rakyat mewakili UMNO di sesuatu kawasan itu adalah orang tempatan dan sudah begitu dikenali oleh penduduk setempat.
Berbeza dengan beberapa parti lain, walaupun orang tempatan selalunya masih menjadi keutamaan, namun kerapkali pemimpin luar didatangkan untuk bertanding di sesuatu kawasan itu.
Biasa juga berlaku seseorang pemimpin itu bertanding di kawasan lain daripada kawasan yang ditandinginya pada pilihan raya sebelum itu dan kemudian bertukar kawasan lagi dalam pilihan raya seterusnya.
Baik PKR, DAP, Pas dan lain-lain parti, berpindah kawasan adalah amalan yang boleh diterima dan tidak sesekali menyebabkan pemimpin tempatan merajuk atau memboikot pilihan raya.
Kecintaan kepada parti, akur kepada keputusan pemimpin dan ingin melihat parti mendapat kemenangan adalah perkara yang mampu mengawal berlakunya perkara-perkara tidak baik itu.
Tetapi, di dalam UMNO, perkara itu sukar diterima kerana pemimpin tempatan adalah mereka yang telah biasa bergemulang dengan rakyat, dengan imbuhan yang mereka harapkan daripada keaktifan berpolitik selama bertahun-tahun adalah menjadi wakil rakyat atau bergelar YB.
Lantaran itu, kerapkali calon luar atau calon payung terjun dalam UMNO akan berdepan pemboikotan sehingga akhirnya gagal meraih kemenangan, meski ada juga yang diterima dan mampu menjadi wakil rakyat.
Megat Junid Megat Ayub, seorang bekas menteri dan Azim Zabidi, bekas Bendahari UMNO adalah contoh dua pemimpin UMNO yang kalah pilihan raya apabila diletakkan sebagai calon payung terjun di tempat yang bukan mereka aktif berkecimpung dalam politik.
Megat Junid yang sebelum itu Ahli Parlimen Pasir Salak serta Timbalan Ketua UMNO bahagian berkenaan telah kalah apabila dipindahkan bertanding di Parit pada PRU tahun 1999, manakala Azim Zabidi yang juga Ketua UMNO Bukit Bintang turut kecundang dalam percubaan pertamanya diletakkan sebagai calon payung terjun di Bukit Gantang pada PRU 2008.
Dalam erti kata lain, pemimpin UMNO yang tidak pernah menebas lalang untuk membuat jalan di sesuatu kawasan, jangan sesekali berharap akan mendapat laluan mudah untuk menjadi wakil rakyat.
Menjelang PRU15 akan datang, daripada satu kawasan ke satu kawasan nampaknya sedang dijadikan tempat yang sesuai untuk berlabuh oleh pemimpin payung terjun tersohor dalam kerajaan sekarang iaitu Menteri Kewangan, Tengku Zafrul Tengku Abdul Aziz.
Mula-mula Lembah Pantai, kemudian Kuala Pilah dan yang terbaru ialah di Kuala Selangor.
Merasakan Kuala Selangor sesuai agaknya untuk meneruskan karier politiknya dan memastikan jawatan menteri terus dapat dipertahankan, beliau lantas mengumumkan kawasan itu sebagai daerah angkat Kementerian Kewangan, sambil mengaku Kuala Selangor ada nilai sentimental kepada dirinya.
Dibawa menjadi menteri ketika era Mahiaddin Md Yasin menjadi Perdana Menteri, juga baru diketahui rupa-rupanya Tengku Zafrul adalah ahli UMNO, dikatakan di bahagian di Lembah Pantai, Wilayah Persekutuan.
Dengan tidak segan-segan mengakui Kuala Selangor ada nilai sentimental kepadanya, di samping mengumumkan sebagai daerah angkat Kementerian Kewangan, tidaklah sukar memahami bahawa Tengku Zafrul sebenarnya ingin bertanding di kawasan itu dalam PRU15 akan datang ini.
Dengan kedudukannya sebagai ahli UMNO Lembah Pantai dan tidak pernah aktif menebas lalang atau membuat jalan di Kuala Selangor, ini bermakna jika beliau diletakkan bertanding mewakili BN di kawasan itu, statusnya adalah sama seperti ketika Megat Junid dan Azim Zabidi ketika bertanding di Parit serta Bukit Gantang sebelum ini.
Apakah pengundi Kuala Selangor sedia menerima Tengku Zafrul dengan tangan terbuka atau akan menghukumnya sebagaimana pengundi Parit dan Bukit Gantang menghukum Megat Junit serta Azim Zabidi? –
ShahbudinHusin 08/6/2022.

0

0

votes
Article Rating
Kongsikan artikel ini


KES 1MDB – AMBANK MENGAKU TUKARKAN AS$710 JUTA KEPADA RM2.1 BILION DALAM AKAUN ‘SEORANG PELANGGAN’

Mahkamah Tinggi Kuala Lumpur diberitahu bahawa AmBank telah menukar lebih AS$710 juta kepada RM2,172,376,853.28 dalam akaun peribadi seorang pelanggan antara 31 Okt 2012 dan 10 April 2013.
Perkara itu dimaklumkan ketika perbicaraan rasuah melibatkan bekas perdana menteri, Najib Razak berkaitan dakwaan penyelewengan dana RM2.28 bilion 1MDB.
Bagaimanapun, Naib Presiden Jabatan Operasi Perbendaharaan bank itu, Salmah Daman Huri tidak menyatakan pemilik akaun berkenaan.
Sambil diperhatikan Najib dari kandang tertuduh, saksi pendakwaan ke-23 itu membacakan keterangan saksi bertulis dan mengesahkan 11 transaksi pertukaran mata wang asing berkenaan (berdasarkan kadar tukaran wang asing ketika itu).
Semasa pemeriksaan utama oleh timbalan pendakwa raya Mohamad Mustaffa P Kunyalam, Salmah berkata pertukaran mata wang asing itu melibatkan “Amprivate Banking Mr C/O Amprivate Banking”.
Dia berkata, transaksi pertama dilakukan pada 31 Okt 2012 melibatkan jumlah AS$4,999,988 dan transaksi ke-11 pada 10 April 2013 melibatkan AS$200 juta.
Salmah memberi keterangan bahawa urus niaga lain turut melibatkan jumlah AS$24,999,988, AS$50 juta, AS$60,999,988 dan AS$100 juta.
Berdasarkan kenyataan pembukaan perbicaraan oleh pihak pendakwaan pada Ogos 2019, timbalan pendakwa raya, Gopal Sri Ram berhujah bahawa sebanyak AS$5 juta dimasukkan ke akaun Najib di AmPrivate Bank pada 30 Okt 2012.
Sri Ram yang juga bekas hakim mahkamah persekutuan turut berhujah bahawa AS$681 juta telah dipindahkan ke dalam akaun tertuduh antara 21 Mac 2013 dan 10 April 2013.
Prosiding di hadapan hakim Collin Lawrence Sequerah akan disambung pada hari Isnin minggu depan.
Najib diwakili peguam bela Wan Aizuddin Wan Mohammed.
Tertuduh dibicarakan atas empat pertuduhan salah guna kuasa dan 21 pertuduhan pengubahan wang haram membabitkan RM2.28 bilion dana 1MDB.
Selain merupakan bekas perdana menteri dan menteri kewangan, Najib juga pernah menjadi pengerusi lembaga penasihat 1MDB. 1MDB dimiliki sepenuhnya oleh Menteri Kewangan Diperbadankan.
Ahli Parlimen Pekan itu didakwa melakukan empat pertuduhan rasuah di AmIslamic Bank Berhad cawangan Jalan Raja Chulan di Bukit Ceylon, Kuala Lumpur, antara 24 Feb 2011 dan 19 Dis 2014.
Berkenaan dengan 21 pertuduhan pengubahan wang haram, Najib didakwa melakukan kesalahan itu di presmis yang sama antara 22 Mac 2013 dan 30 Ogos 2013.
Sumber –
https://m.malaysiakini.com/news/624111

0

0

votes
Article Rating
Kongsikan artikel ini


TIDAK SOPAN DAN JANGGAL, KLUSTER MAHKAMAH HARUS SEGERA BERHENTI DESAK PRU15 DISEGERAKAN

Berdasarkan respon ramai yang umumnya difahami secara majoriti mereka tidak mahu PRU15 diadakan dalam waktu terdekat ini, malah pandangan dalam UMNO juga berpecah mengenainya, langkah terbaik ialah kluster mahkamah harus berhenti daripada terus memperkatakannya, apa lagi membuat desakan terbuka.
Semakin banyak desakan dan asakan dilakukan oleh kluster mahkamah mendesak PRU15 diawalkan, lagi mudah dan terdedah maksud serta tujuan tersirat mereka itu.
Oleh kerana “taiko” kluster mahkamah ialah mereka yang sedang berdepan kes mahkamah, tidak sukar memahami bahawa desakan pembubaran Parlimen awal itu semacam ada kaitan dengan apa yang mereka hadapi sekarang ini.
Jika untuk menjaga kepentingan rakyat di mana rakyat ketika ini berdepan isu kos sara hidup dan kenaikan harga barang, PRU awal bukanlah pilihan yang terbaik dalam memperlihatkan UMNO sebuah parti yang pro kepada rakyat.
Sudahlah rakyat tengah susah untuk makan kerana semua barang naik harga, seolah-olah tanpa perasaan disuruh pula mereka keluar mengundi yang tujuan besarnya bukan pun memastikan masalah rakyat diselesaikan, tetapi lebih kepada menyelesaikan masalah peribadi kluster mahkamah terbabit.
Dengan pilihan awal juga, lebih banyak wang rakyat perlu dibelanjakan untuk membiayai kos pengundian yang belum perlu itu dan jika buat sementara ini wang itu dibelanjakan untuk kepentingan rakyat, tentulah manfaatnya jauh lebih besar.
Jika dibuat referendum terbuka di kalangan rakyat, pasti lebih ramai yang mahu PRU15 tidak diadakan dengan segera, melainkan isu-isu kehidupan mereka perlu diselesaikan terlebih dahulu, di samping kes Covid19 secara harian juga masih dilaporkan ribu-ribu jumlahnya.
Rakyat sebenarnya belum benar-benar selesa untuk keluar mengundi ketika ini dan peratusan keluar mengundi yang rendah di PRN Melaka dan Johor adalah bukti hakikat tersebut.
Selain itu, dalam UMNO sendiri tidak semua mahukan PRU awal, yang mahukannya hanyalah mereka yang pro kepada kluster mahkamah atau sekitar 3,000 perwakilan yang hadir ke Perhimpunan Agung UMNO saja.
Selebihnya, lebih ramai merasakan belum masa yang sesuai lagi untuk diadakan PRU15 pada ketika ini.
Lebih daripada itu, dengan beberapa kenyataan Perdana Menteri, Ismail Sabri Yaakob sendiri kebelakangan ini turut difahami bahawa beliau juga belum bersedia untuk membubarkan Parlimen.
Kenyataannya bahawa pembubaran Parlimen perlu dibincangkan dalam kabinet terlebih dahulu dan yang terbaru pula menegaskan, kuasa pembubaran adalah di tangan Yang Dipertuan Agong setelah dinasihati Perdana Menteri, ini dengan jelas menunjukkan ketidaksediaan tersebut.
Sementara hanya Perdana Menteri yang berhak menasihati Agong berkenaan pembubaran Parlimen, hak prerogatif itu semestinya harus dihormati oleh UMNO.
Sepatutnya Ismail Sabri diberi kebebasan menentukan bila waktu yang sesuai untuk beliau menasihati Agong itu mengikut budi bicaranya, bukan melalui desakan daripada kluster mahkamah UMNO.
UMNO pada hakikatnya tidak berhak mendesak Perdana Menteri, malah tidak sopan berbuat demikian kerana Ismail Sabri yang menjadi Perdana Menteri adalah juga daripada UMNO.
Kerja UMNO ialah mempersiapkan jentera untuk menghadapi pilihan raya dan bila penentuan Parlimen harus dibubarkan, biarlah Ismail Sabri tidak diganggu, didesak atau disuruh-suruh untuk melakukannya.
Kalau parti pembangkang yang mendesak PRU disegerakan, ia memanglah perkara biasa tapi tidak pernah lagi parti yang pemimpinnya menjadi Perdana Menteri melakukan hal yang sama.
Yang ternampak sekarang, semua kerja atau peranan mahu dibolot oleh kluster mahkamah UMNO – mempersiapkan jentera, menentukan tarikh pilihan raya dan memilih calon untuk bertanding.
Habis, kedudukan Perdana Menteri sebagai apa?
– ShahbudinHusin 09/06/2022.

0

0

votes
Article Rating
Kongsikan artikel ini


MALAYSIA PERLU KEMPEN ANTI RASUAH BAHARU

Malaysia memerlukan satu kempen anti-rasuah yang baharu memandangkan bekas Perdana Menteri sendiri pun berpendapat gaji Ketua Setiausaha Negara – yang lebih tinggi daripada gaji Perdana Menteri sendiri – “terlalu rendah”.
Parlimen yang dijadualkan besidang selama 12 hari dari 18 Julai sehingga 4 Ogos perlu menjadi ruang untuk kempen anti-rasuah ini.
Sebagai permulaan, Perdana Menteri Ismail Sabri patut memberikan Kenyataan Menteri di Parlimen mengenai apa yang sedang dilakukan kerajaan untuk memastikan Malaysia berada dalam kalangan 30 negara dengan paling sedikit rasuah menjelang 2030, sasaran yang sepatutnya dicapai pada tahun 2008 di bawah Plan Integriti Nasional sebelum ini.
Dalam sidang Parlimen Julai ini, Perdana Menteri juga patut mendedahkan kepada orang awam, gaji-gaji semua ketua-ketua syarikat berkenaan kerajaan (GLC) dan syarikat pelaburan berkenaan kerajaan (GLIC), sama ada 1MDB, Petronas, Khazanah, KWSP, Permodalan Nasional Bhd (PNB), Lembaga Tabung Haji (LTH), Lembaga Tabung Angkatan Tentera (LTAT), Axiata Group Bhd, Telekom Malaysia Berhad, Tenaga Nasional Bhd, Kumpulan Wang Amanah Negara (KWAN), Kumpulan Wang Pesaraan (KWAP), Ministry of Finance Inc (MoF Inc), Maybank, Sime Darby Bhd., CIMB Group Holdings, MISC Bhd, Proton Holdings dan juga Malaysian Resources Corporation Bhd.
Pada bulan Ogos tahun lepas, kerajaan telah melancarkan Perkukuh dengan 20 inisiatif untuk menambah baik GLC dan GLIC di Malaysia, tetapi apa yang masih tidak cukup adalah usaha untuk menjadi GLC dan GLIC ini model ketelusan dan integriti awam apabila syarikat-syarikat ini dicemari dengan ahli-ahli politik – membuatkan semua orang berfikir yang GLC dan GLIC ini tidak bagus.
Perlu ada pembersihan sistem GLC, termasuk beribu-ribu syarikat berkaitan kerajaan yang tidak disenaraikan.
Perlu ada Jawatankuasa Pilihan Khas Parlimen yang melibatkan semua parti yang diamanahkan dengan tanggungjawab kempen anti-rasuah baharu ini, yang sepatutnya menjalankan kerja pembersihan GLC dan GLIC untuk menjadikan mereka sebagai entiti yang boleh menjadi tauladan ketelusan dan integriti awam.
Saya amat bimbang apabila mendapati terdapat lebih banyak kebimbangan di Indonesia berbanding Malaysia mengenai keadaan rasuah di kedua-dua negara ini.
Pada tahun 1995, apabila Transparency International (TI) pertama kali menerbitkan laporan Indeks Persepsi Rasuah (CPI) tahunannya yang pertama, Malaysia berada di kedudukan ke-23 dan mendapat markah 5.32 daripada 10 mata manakala Indonesia menduduki tempat terakhir daripada 41 negara dengan markah sebanyak 1.94 daripada 10 mata.
Dalam 24 tahun sejak dari 1995, Indonesia telah mencapai kemajuan besar dalam perang menentang rasuah manakala Malaysia telah mundur ke belakang.
Dalam TI CPI 2021, Indonesia berada di kedudukan ke-96 dengan 38 daripada 100 mata berbanding kedudukan Malaysia di tempat ke-62 dan 48 mata.
Adakah Indonesia akan mengatasi Malaysia dalam siri TI CPI pada penghujung dekad ini dalam masa lapan tahun, memandangkan kedudukan Malaysia dalam TI CPI 2022 dijangka lebih teruk dari segi kedudukan dan markah berbanding TI CPI 2021.
Kempen anti-rasuah baharu, pembersihan GLC dan GLIC, dan usaha untuk memastikan Malaysia tidak terus mundur dalam perang menentang rasuah dan mengelakkan kemungkinan Malaysia ditinggalkan di belakang Indonesia dalam TI CPI sebelum tahun 2030 seharusnya menjadi isu utama dalam sidang Parlimen Julai ini.
LIM KIT SIANG
Ahli Parlimen Iskandar Puteri, Johor.

0

0

votes
Article Rating
Kongsikan artikel ini


TAK RASA MALUKAH TENGKU ZAFRUL JIKA NAK BERTANDING MEWAKILI UMNO?

Setelah dikritik kiri kanan, depan belakang dan atas bawah, Menteri Kewangan Tengku Zafrul Tengku Abdul Aziz akhirnya berubah nada dengan mengatakan beliau tidak memikirkan tentang politik buat masa ini, termasuk kemungkinan bertanding di Kuala Selangor dalam PRU15 akan datang.
Menurut beliau, tumpuannya kini adalah terhadap usaha pemulihan ekonomi negara.
“Sekarang ini tumpuan masih lagi pada tugas di MOF (Kementerian Kewangan), tidak ada memikirkan isu politik.
“Isu yang sedang dihadapi (sekarang) ialah pemulihan negara dan fokus kepada tugas kita,” katanya.
Berkenaan kemungkinan bertanding di Kuala Selangor, Tengku Zafrul menjawab – “bukan masa ini”.
Apa pun jawapan yang diberikannya, perubahan nada beliau itu bagaimanapun tidak menutup keinginan dalam hatinya yang boleh dilihat begitu mengintai untuk bertanding di Kuala Selangor.
Jika tidak, untuk apa beliau mengadakan suatu program Kenduri Rakyat secara besar-besaran dalam kawasan Kuala Selangor, mengumumkan kawasan tersebut sebagai daerah angkat kepada Kementerian Kewangan serta tidak segan-segan memberitahu Kuala Selangor ada nilai sentimental kepada dirinya?
Kenapa kenduri rakyat itu tidak diadakan di kawasan lain atau di mana-mana tempat terbuka seperti Dataran Merdeka atau kalau di Selangor, di Taman Tasik Shah Alam yang boleh dihadiri oleh semua lapisan rakyat?
Mengapa mesti pilih Kuala Selangor untuk berkenduri dan kenapa kawasan itu dijadikan daerah angkat?
Kalau tidak ada apa-apa, mana mungkin burung tempua saja-saja bersarang rendah?
Lagi pun, jawapan beliau masih agak berlapik iaitu hanya tidak memikirkan soal politik buat masa ini dan belum tentu tidak memikirkan masa depannya dalam politik pada masa-masa yang lain.
Tetapi, suatu perkara yang harus disedari oleh Tengku Zafrul ialah beliau bukanlah Menteri Kewangan yang bagus sangat atau luar biasa sehingga merasakan perlu untuk bertanding dalam PRU15 akan datang bagi membolehkannya kekal lagi dalam kabinet.
Banyak pendiriannya seperti enggan memberi moratorium kali kedua dan berkali-kali menolak gesaan pengeluaran RM10 ribu daripada caruman KWSP di ketika rakyat benar-benar memerlukannya sebelum ini adalah titik hitam yang meletakkan beliau bukanlah pemimpin yang berjiwa rakyat.
Beliau dapat jadi menteri pun bukan atas undi rakyat, sebaliknya melalui lantikan sebagai Ahli Dewan Negara ketika era kepimpinan Mahiddin Md Yasin setelah namanya dikhabarkan dicadangkan oleh pihak kayangan.
Lantaran itu, berpeluang jadi menteri sudah merupakan rezeki serta tuah yang terlalu melimpah bagi beliau sebenarnya dan tak perlulah jadi gatal hati lagi nak bertanding dalam pilihanraya pula.
Cukuplah setakat jadi Senator dan bersara sajalah sebagai menteri sebaik Parlimen dibubarkan nanti.
Tiada apa-apa perubahan yang membanggakan kepada kerajaan pun selama beliau jadi menteri selama ini.
Untuk Kuala Selangor, berilah peluang dan ruang kepada pemimpin tempatan diletakkan sebagai calon di situ.
Setidak-tidaknya calon tempatan tetap yang terbaik dan lebih mengenali hati budi penduduk Kuala Selangor, walaupun jika menang nanti mereka tidak berpeluang menjadi menteri.
Tambahan lagi, dalam UMNO sendiri ramai calon berpotensi yang boleh diketengahnya dan telah melalui susah payah perjuangan bermula daripada bawah lagi, bukan turun ke bumi daripada langit cakrewala.
Selain itu, kiranya Tengku Zafrul benar-benar ingin bertanding di Kuala Selangor, beliau mahu bertanding atas tiket apa?
Meskipun beliau adalah ahli UMNO, Tengku Zafrul sepatutnya ada rasa malu jika ingin bertanding atas tiket BN kerana pendiriannya yang begitu tegar serta keras menolak tuntutan UMNO berkaitan pengeluaran RM10 ribu daripada KWSP sebelum ini.
Kenapa mahu menumpang nama dan tiket BN, sedangkan sebelum ini begitu tegar serta keras menolak apa yang dituntut dan diperjuangkan oleh UMNO, malah Tengku Zafrul juga tidak pernah mengaku beliau adalah ahli UMNO ketika dilantik menteri sewaktu era Mahiaddin dahulu?
Bukankah lebih berbudi bahasa kepada Mahiaddin jika beliau menawarkan diri bertanding atas tiket PN mewakili Bersatu?
– ShahbudinHusin 10/06/2022.

0

0

votes
Article Rating
Kongsikan artikel ini


ISU ZURAIDA BEGITU MUDAH, PM HARUS CEPAT SELESAIKAN

Sudah lebih dua minggu berlalu sejak Menteri Perusahaan Perladangan dan Komoditi, Zuraida Kamaruddin mengumumkan keluar Bersatu pada 26 Mei lalu untuk menyertai Parti Bangsa Malaysia atau PBM sambil menyatakan hasratnya untuk berbincang dengan Perdana Menteri mengenai perletakan jawatannya, tetapi sehingga hari ini segala-galanya masih lagi statik.
Zuraida masih lagi menteri sehingga kini, malah pertemuan beliau dengan Ismail Sabri Yaakob untuk berbincang mengenai perletakan jawatannya juga belum lagi berlangsung.
Sementara Ismail Sabri sejak awal lagi mengatakan akan bertemu dengan Zuraida sebelum membuat apa-apa keputusan, manakala Ahli Parlimen Ampang itu pula dilaporkan tiga hari lalu bahawa beliau sentiasa “standby” untuk dipanggil bertemu Perdana Menteri, malangnya tiada apa-apa yang bergerak setakat ini.
Di mata umum, bahkan kedengaran di mana-mana, keadaan ini menyebabkan Ismail Sabri dianggap terlalu perlahan dalam menyelesaikan sesuatu perkara.
Kenapa perlu memakan masa sehingga lebih dua minggu tanpa apa-apa perkembangan dalam kes Zuraida yang diketahui sudah sedia meletakkan jawatan, sedangkan ia adalah perkara yang mudah saja?
Kuasa melantik menteri adalah hak Perdana Menteri, di sebalik setiap parti diperuntukkan kouta tertentu mengenainya.
Dalam hal ini, meskipun perlantikan Zuraida sebelum ini adalah atas kouta Bersatu, terpulang kepada Ismail Sabri sama ada mahu mengekalkan kouta itu untuk Bersatu atau tidak.
Jika mahu dikekalkan kouta Bersatu, segeralah berbuat demikian dengan melantik pengganti baharu yang akan dicadangkan oleh Bersatu.
Kalau mahu Zuraida kekal lagi dalam kabinet, beliau juga boleh dikekalkan atas kedudukan PBM sebagai parti yang menyokong kerajaan.
Sama ada jawatan menteri untuk Bersatu mahu diganti atau dibiarkan berkurang, itu juga adalah hak Perdana Menteri memutuskannya.
Begitu juga, kiranya Ismail Sabri menerima perletakan jawatan Zuraida, tetapi tidak mahu melantik menteri baharu daripada Bersatu, sebaliknya ingin memberi jawatan itu kepada UMNO, ia turut merupakan hak Perdana Menteri yang tidak boleh dipertikaikan.
Pokoknya, apa juga keputusan berikutan tindakan Zuraida keluar Bersatu dan menyertai PBM, semuanya adalah hak Perdana Menteri untuk bertindak dan menyelesaikannya.
Mengekalkan Zuraida, menerima perletakan jawatannya, menggantinya atau tidak mengubah apa-apa dalam sususan menteri, tiada yang lain berhak melainkan Perdana Menteri saja.
Cuma, apa juga yang mahu diputuskan, ia mestilah disertai dengan pengumuman dan tidaklah terbiar tergantung tanpa sebarang tindakan kerana ini melibatkan kerajaan dan rakyat berhak untuk diberitahu.
Tidak bertindak dan tidak memberitahu rakyat tentang sesuatu perkara yang perlu diketahui bermakna kerajaan itu boleh dianggap tidak bertanggungjawab kepada rakyat selaku pembayar cukai atau pembiaya wujudnya sesebuah kerajaan.
Adalah diharapkan, dengan pelbagai isu yang sedang melanda dalam negara, Ismail Sabri dapat segera bertindak dan membuat keputusan berkenaan kedudukan Zuraida ini dalam tempoh yang tidak terlalu lama.
Jangan dibiarkan ia tergantung begini terlalu lama kerana ia akan memberi ruang kepada kritikan serta kemampuannya kian dipertikaikan.
– ShahbudinHusin 11/06/2022.

0

0

votes
Article Rating
Kongsikan artikel ini


MASUK BERTANDING MESTI SEDIA TERIMA KEKALAHAN

Berbanding UMNO dan Pas yang lebih besar dan lama, bantahan daripada calon-calon yang kalah bertanding dalam PKR ternampak jauh lebih tinggi berbanding kedua-dua parti tersebut.
Bagi pemilihan jawatan utama PKR yang baru berakhir, diberitakan hampir 2,000 aduan atau bantahan diterima oleh pihak JPP daripada calon-calon yang tidak puas hati dengan kekalahan mereka.
Ada yang tidak berpuas hati dengan jumlah undi, mempertikai proses pengundian, mengesyaki berlaku manipulasi undi dalam talian dan macam-macam lagi.
Selain bantahan kepada JPP, ada juga calon yang membuat laporan polis kerana tidak dapat menerima kekalahan yang dialami.
Difahamkan, ketika pemilihan tahun 2018 yang lalu, selain tidak kurang yang membuat bantahan, turut berlaku mereka yang membuat laporan kepada polis dan SPRM selepas selesai proses pemilihan.
Berikutan banyaknya bantahan kali ini, termasuk tuntutan agar dilakukan forensik audit dalam proses pengundian, Kongres Nasional PKR tahun ini yang sepatutnya diadakan pada 24-26 Jun ini telah ditangguhkan kepada 15-17 Julai.
Penangguhan kongres ini adalah sesuatu yang sedikit malang, malah mencalarkan wajah PKR kerana sepatutnya sebaik saja pemilihan berakhir dan kemudian berkongres, tumpuan seterusnya ialah menyatukan seluruh kekuatan untuk menghadapi PRU15 akan datang.
Dengan penangguhan kongres itu, tumpuan kepada memperkukuh parti dan memulakan kerja untuk pilihan raya akan jadi tertangguh buat seketika.
Banyaknya bantahan kepada JPP dan sehingga ada yang membuat laporan polis, punca utamanya tidak lain adalah disebabkan calon-calon yang kalah tidak bersedia menerima kekalahan.
Barangkali sesetengahnya pula menganggap diri terlalu hebat dan popular hingga berasakan kemenangan wajib berpihak kepada mereka jika menyertai pertandingan.
Sementara kalah atau menang adalah adat dalam pertandingan dan semua orang yang masuk bertanding memang inginkan kepada kemenangan, tetapi sikap yang betul yang seharusnya ditanamkan dalam jiwa semua orang setiap kali mereka menyertai pemilihan ialah terlebih dahulu bersedia menerima kekalahan.
Apabila masuk bertanding dengan perasaan sedia kalah ada dalam jiwa, maka jika terbukti kalah sekali pun ia tidak mendatangkan apa-apa masalah.
Kalau menang pula, mereka sekadar bersyukur dan mengucapkan terima kasih atas sokongan yang diberikan.
Tetapi masalah akan mula timbul bila seseorang itu masuk bertanding semata-mata hanya mahu menang, lebih-lebih lagi jika berasakan diri mereka ada kelebihan tertentu seperti sudah dikenali ramai, kenal dengan pimpinan atasan atau kerana memiliki banyak wang.
Mereka ini sukar menerima kekalahan, walaupun pada hakikatnya telah dikalahkan oleh lawan dengan majoriti undi yang besar, malah lawan tersebut mungkin pemimpin yang lebih baik lagi.
Jika ditanamkan terlebih dahulu perasaan sedia kalah, ia dengan sendirinya dapat mengelakkan perbuatan membantah secara keterlaluan apabila kemenangan tidak diperolehi kerana dalam berpolitik, yang penting akhirnya kedudukan parti itu sendiri, bukan sama ada kita menang atau kalah dalam pertandingan.
Apa guna memegang jawatan jika parti tidak menang dalam pilihan raya atau tiada masa depan di mata rakyat.
Terima sajalah kekalahan itu dengan semangat pertandingan yang sihat dan keutamaan dalam perjuangan adalah menjaga kekuatan, masa depan serta nama baik parti.
Bukankah lebih cantik imej parti jika semua pihak dapat menerima keputusan pemilihan dengan hati yang terbuka, sambil kongres tidak ditangguhkan dan kemudian sama-sama berpadu tenaga untuk memenangi pilihan raya?
Lagi pula, kalah kali ini tidak bererti akan kalah selama-lamanya kerana empat tahun akan datang boleh mencuba lagi dalam pemilihan yang berikutnya.
– ShahbudinHusin 11/06/2022.

0

0

votes
Article Rating
Kongsikan artikel ini


JAMAL TAK BERMINAT, BUDIMAN SUDAH BEKERJA DENGAN MENTERI, MAKA WAJARLAH KERUSI SUNGAI BESAR DIBERI KEPADA DR. KHIR

Sejak kebelakangan ini, bekas Menteri Besar Selangor, Dr. Khir Toyo bukan saja menunjukkan minat untuk kembali ke arena politik, malah seperti menyasarkan kerusi Parlimen Sungai Besar sebagai tapak kembalinya semula.
Ketika menjadi Menteri Besar, Dr. Khir adalah Ketua UMNO Bahagian Sungai Besar serta Adun Sungai Panjang iaitu satu kawasan dalam Parlimen Sungai Besar.
Pada PRU15 lalu, kerusi Parlimen Sungai Besar dimenangi oleh calon Bersatu mewakili PH, Muslimin Yahaya yang menewaskan calon BN, Budiman Mohd Zohdi serta calon Pas, Salleh Husin.
Dr Khir dilaporkan berminat untuk bertanding di Parlimen Sungai Besar semata-mata kerana ingin mengembalikan kerusi tersebut kepada BN.
“Niat saya (bertanding) kerana hanya mahu memastikan kemenangan parti (UMNO) dan bukannya ada tujuan lain.
“Namun, saya menyerahkan segala keputusan itu kepada pucuk kepimpinan tertinggi parti,” tambahnya lagi.
Kata Dr Khir lagi, dengan sambutan masyarakat Sungai Besar terhadapnya, beliau yakin mampu membawa kemenangan kepada BN jika diberi peluang untuk bertanding.
Berdasarkan situasi semasa, bukan saja tidak salah bagi Dr. Khir menyatakan rasa berminatnya itu, malah tidak salah juga jika Presiden UMNO, Ahmad Zahid Hamidi memberi peluang kepadanya.
Ini kerana secara umumnya bekas Menteri Besar Selangor itu adalah pemimpin yang baik, malah telah menjalani hukuman atas kesalahan rasuah yang dipertuduhkan kepadanya.
Selebihnya, meskipun BN Selangor tumbang ketika era kepimpinannya pada 2008 lalu, banyak faktor lain turut menyumbang kepada kekalahan itu, terutama tempias penolakan rakyat kepada Perdana Menteri ketika itu,Tun Abdullah Badawi yang terkait dengan isu budak-budak Tingkat 4 sehingga BN di peringkat pusa hilang majoriti dua pertiga buat pertama kalinya.
Tindakannya memberi penyapu kepada seorang Yang Dipertua Majlis Daerah serta wajahnya yang tiba-tiba berubah jadi putih dan bercahaya barangkali hanya penyumbang kecil saja kepada kekalahan BN Selangor pada waktu itu.
Lagi pula, selain telah menjalani hukuman penjara, Dr. Khir juga mengakui pengalamannya di penjara telah mengajarnya agar tidak sesuka hati membazirkan wang rakyat.
Ini bermakna, penjara telah mengubah dirinya menjadi lebih baik dan tidak mustahil beliau mampu menjadi pemimpin yang lebih baik di masa depan berbanding semua pemimpin UMNO yang belum pernah merasa tinggal di penjara.
Jadi, apa salahnya peluang kedua diberikan kepadanya?
Sementelah lagi, siapa dalam dunia ini tak pernah buat silap dan terlanjur langkah dalam mengejar warna-warni kehidupan?
Bak kata pesanan yang selalu didengar di kuliah-kuliah masjid – yang penting dalam hidup ini bukan bagaimana ia bermula, tetapi bagaimana laluan menuju pengakirannya.
Selain itu, kenapa kerusi Parlimen Sungai Besar wajar diberikan kepada Dr. Khir adalah kerana Ketua UMNO Bahagian tersebut, Jamal Md Yunos sendiri seperti tidak berminat untuk menjadi Ahli Parlimen.
Beberapa minggu sebelum ini, beliau membuat tawaran terbuka kepada Menteri Kewangan, Tengku Zafrul Tengku Abdul Aziz yang sedang tercari-cari tempat untuk bertanding agar datang dan bertanding di Sungai Besar.
Kata Jamal, beliau sanggup mengorbankan dirinya jika Tengku Zafrul sedia untuk bertanding di Sungai Besar.
Seperti ramai sedia maklum, Jamal adalah ahli perniagaan yang berjaya dan mungkin beliau lebih selesa dengan dunia perniagaannya berbanding menjadi wakil rakyat.
Daripada diserahkan kepada Tengku Zafrul, tentulah jauh lebih baik diserahkan kepada Dr. Khir, seorang anak tempatan Sungai Besar sendiri.
Penyandang lama kerusi Sungai Besar, Budiman pula, selain telah kalah pada PRU14 lalu, beliau kini sedang berkhidmat sebagai Setiausaha Politik kepada Annuar Musa, salah seorang menteri UMNO yang tergolong dalam kluster kabinet.
Dalam kenyataan terbaru Zahid Hamidi, beliau mengingatkan tidak semua Ketua UMNO Bahagian akan wajib dicalonkan dalam PRU15 akan datang.
Memahani situasi politik semasa, tambahan Annuar selalu berlaga angin dengan Zahid Hamidi, bahkan bertindak tidak berdiri yang bererti tidak menyokong keputusan pucuk pimpinan UMNO agar PRU15 diadakan segera dalam Konvensyen BN baru-baru ini, adalah dijangkakan beliau adalah antara pemimpin UMNO yang bakal digugurkan.
Kalau Annuar digugurkan, Budiman yang bekerja dengan beliau sebagai Setiausaha Politik, ikut logiknya bakal sekapal jugalah dengan “bossnya” tidak melekat sebagai calon pilihan raya
Dengan itu, siapa lagi yang lebih sesuai dijadikan calon selain daripada Dr Khir?
Tambahan pula, Budiman sebelum ini turut dikenali sebagai “budak Dr. Khir”, jadi apalah salahnya berlapang dada beri laluan kepada “boss lamanya” itu.
– ShahbudinHusin 12/06/2022.

0

0

votes
Article Rating
Kongsikan artikel ini


WALAU KONGRES DITANGGUH, RAFIZI AKAN MULA GERAK KERJA PRU15 MINGGU DEPAN

Pandangan saya mengenai tindakan menangguhkan keputusan pemilihan KEADILAN baru-baru ini akan disampaikan mengikut saluran dalaman.
Keutamaan kita adalah membina kepercayaan rakyat kepada agenda masa depan yang boleh memperbaiki kehidupan rakyat.
PRU15 sebenarnya sangat dekat dan sewajarnya urusan dalaman parti-parti politik diselesaikan secepat mungkin.
Insya Allah saya akan mula mengumumkan gerak kerja kempen untuk berkongsi idea-idea baru melalui Ayuh Malaysia minggu depan.
Saya mohon bantuan seberapa rakyat Malaysia untuk mengikuti dan turut serta dengan menyumbang buah fikiran dab tenaga.
Kerajaan akan bertukar ganti tetapi negara akan terus maju apabila rakyat yang baik hatinya dan ikhlas niatnya kekal menggerakkan idea-idea pencerahan yang mendepankan kebajikan rakyat.
Jangan berharap kepada ahli politik semata-mata, rakyatlah raja sebenar negara ini.
RAFIZI RAMLI
Timbalan Presiden PKR.

0

0

votes
Article Rating
Kongsikan artikel ini


ANWAR TEMPELAK TOMMY THOMAS, ANDA JUGA PERLU MENCERMIN DIRI!!

Presiden Parti Keadilan Rakyat (PKR), Datuk Seri Anwar Ibrahim menempelak Tan Sri Tommy Thomas dan meminta bekas Peguam Negara itu melihat diri sendiri ke cermin.
Ia susulan kenyataan yang dikeluarkan Tommy baru-baru ini yang meminta Anwar melihat cermin dan bertanya pada diri, mengapa beliau belum menjadi Perdana Menteri sehingga saat ini.
Jelas Anwar, Tommy seharusnya melihat kembali sikapnya sewaktu menjadi Peguam Negara dengan beberapa keputusan dan kenyataan kontroversinya.
“Beliau harus melihat ke cermin kerana ketika menjadi Peguam Negara dan dalam bukunya (My Story: Justice in the Wilderness), unsur-unsur perkauman menebal, menghina keupayaan penjawat awam termasuk Jabatan Peguam Negara dengan melabel keseluruhannya secara melampau.
“Tak boleh begitu, takkan tak ada seorang pun (penjawat awam) yang layak. Ini pandangan kolonial yang kita tolak,” katanya kepada media selepas Majlis Peluncuran Buku Kombo Merdeka 65 Tahun karya Sasterawan Negara, Datuk Seri A Samad Said di Pusat Dagangan Dunia, di sini pada Ahad.
https://shahbudindotcom.net/wp-content/uploads/2022/06/a52bf075-c5d5-47cb-abf3-19ae1baf3f9c.mp4
Sebelum ini, dalam wawancara bersama sebuah akhbar harian berbahasa Cina, Tommy dilaporkan meminta Anwar bermuhasabah dan melihat kembali mengapa beliau masih gagal menjadi Perdana Menteri sehingga kini.
Anwar juga membidas kenyataan Tommy yang didakwa menuduh tanpa bukti yang mengaitkan bekas Perdana Menteri kedua, Allahyarham Tun Abdul Razak Hussein sebagai punca rusuhan kaum pada 13 Mei 1969.
“Sebagai bekas Peguam Negara, beliau tidak tahu apa peranan dia dan menuduh tanpa bukti terhadap Tun Razak. Kalau dia bawa bukti, tak ada masalah.
“Ini termasuk juga kes bunuh yang masih di mahkamah tapi dia bagi pandangan sedangkan beliau Peguam Negara ketika itu.
“Jadi, ada juga kurang bijaknya yang memerlukan dia melihat ke cermin,” katanya.
Sementara itu, mengulas mengenai kegagalannya menjadi Perdana Menteri sehingga kini, Anwar berkata, dia sudah pasti akan menjadi Perdana Menteri jika berkompromi dengan pendiriannya.
“Saya pasti sudah jadi Perdana Menteri jika saya berkompromi dengan ‘bail out’, katakan ya pada rasuah, katakan ya pada campur tangan dalam mahkamah.
“Adakah ini kegagalan? Pada saya, ia satu pendirian berprinsip untuk menghormati undang-undang,” jelasnya.
Sumber –
https://www.sinarharian.com.my/article/206694/BERITA/Nasional/Tommy-Thomas-sila-cermin-diri-Anwar

0

0

votes
Article Rating
Kongsikan artikel ini


PEGAWAI BANK SAHKAN RM45 JUTA DIPINDAH KE AKAUN NAJIB

Mahkamah Tinggi di Kuala Lumpur hari ini diberitahu bahawa sejumlah RM45.8 juta telah dipindahkan ke dalam akaun peribadi AmBank Datuk Seri Najib Tun Razak melalui Vista Equity International Partners Ltd (Barbados) antara Oktober dan Disember 2014.
Naib presiden Jabatan Operasi Perbendaharaan di Ambank (M) Berhad, Salmah Daman Huri, 50, ketika membacakan kenyataan saksinya berkata bahawa dana itu, berjumlah GBP8,706,021.92 juta (RM45,837,485.70 – kadar penukaran semasa) dipindahkan ke akaun bekas perdana menteri itu yang berakhir dengan nombor 880 dalam lima transaksi.
Vista Equity ialah ‘shell company’ yang dimiliki dan dikawal oleh Eric Tan, rakan amanah ahli perniagaan buruan Low Taek Jho atau Jho Low.
“Sejumlah RM30,032,250 telah dipindahkan pada 23 Okt 2014; RM3,624,473.70 dan RM 11,567.57 masing-masing dipindahkan pada 24 dan 26 Nov.
“Dua transaksi lain RM5,360,065 dan RM6,809,129.43 berlaku pada 10 dan 18 Dis,” kata saksi pendakwaan ke-23 itu semasa perbicaraan bekas perdana menteri berhubung penyelewengan dana RM2.3 bilion daripada 1Malaysia Development Berhad (1MDB).
Salmah mengesahkan lima dokumen, yang kesemuanya menunjukkan pemindahan daripada Vista Equity melalui Amicorp Bank dan Trust Ltd, Barbados melalui Standard Chartered Bank, London sebelum ia sampai ke akaun “AmPrivate Banking-1MY” sama, yang berakhir dengan 880.
Pada hari pertama perbicaraan, pihak pendakwaan berkata ia akan menunjukkan bahawa dana 1MDB telah dipindahkan dalam pelbagai transaksi ke akaun Najib, iaitu AS$20 juta bersamaan RM60,629,839.43 atau lebih RM60 juta daripada fasa pertama, AS$30 juta bersamaan dengan RM90,899,927.28 atau lebih RM90 juta (fasa kedua), AS$681 juta bersamaan RM2,081,476,926 atau lebih RM2 bilion (fasa ketiga), dan urus niaga dalam pound British yang bersamaan dengan RM4,093,500 dan RM45,837,485.70 daripada jumlah gabungan RM49,930,985.70 juta atau lebih RM49 juta (fasa keempat).
Semasa pemeriksaan balas oleh peguam Najib Wan Aizuddin Wan Mohammed, Salmah mengakui bahawa Bank Negara atau AmBank tidak menunjukkan apa-apa tanda amaran (red flag) semasa semua urus niaga itu berlangsung.
Beliau seterusnya berkata beliau tidak sedar bahawa akaun yang berakhir dengan “880” itu adalah milik Najib pada masa itu, dan beliau hanya mengetahuinya semasa siasatan oleh pihak berkuasa.
Saksi itu juga memberi keterangan bahawa dia tidak dapat mengesahkan bahawa urus niaga pertukaran asing itu datang daripada Najib kerana jabatannya berurusan dengan pengurus perhubungan pemegang akaun berhubung urus niaga ini.
Sementara itu semasa pemeriksaan semula oleh timbalan pendakwa raya kanan (DPP) Datuk Seri Gopal Sri Ram, saksi itu berkata biasanya bank akan menghantar penyata kepada pelanggan pada hujung bulan untuk memaklumkan pelanggan mengenai jumlah baki dalam akaun mereka.
Kepada soalan lain oleh DPP Najwa Bistamam, saksi itu berkata Najib tidak pernah membangkitkan sebarang laporan terhadap transaksi berkenaan kepada bank.
Najib, 68, berdepan empat pertuduhan iaitu menggunakan kedudukan beliau untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah yang sama.
Perbicaraan di hadapan Hakim Datuk Collin Lawrence Sequerah bersambung.
 – Bernama.
Sumber –
https://m.malaysiakini.com/news/624548

0

0

votes
Article Rating
Kongsikan artikel ini


ISMAIL SABRI PERLU JADI BERANI, TAMATKAN POLEMIK TARIKH PRU DENGAN SEGERA!!

Ribut-ribut mengenai sama ada PRU15 perlu diawalkan atau tunggu sehingga tempoh tamat penggal Parlimen sedia ada ini berakhir masih lagi menjadi perdebatan yang berpanjangan serta tiada kesudahan.
Yang peliknya, bukan saja parti-parti dalam kerajaan pimpinan Ismail Sabri Yaakob yang seharusnya mereka itu bersatu hati tapi nampak terus berbalah tanpa henti-henti mengenainya, malah dalam UMNO sendiri juga tiada kata sepakat berkenaan dengannya.
Sementara UMNO sebagai sebuah parti dalam kerajaan telah membuat keretapan mahu PRU15 diadakan sesegera yang boleh, tetapi parti lain yang sama-sama dalam kerajaan, terutamanya Bersatu dan Pas, berpendirian sebaliknya.
Bersatu dan Pas berpendirian tiada keperluan Parlimen dibubarkan sekarang dan ia seeloknya dilakukan bila penggal Parlimen ini tamat tempoh iaitu Julai 2023.
Selain itu, walau diketahui UMNO telah membuat ketetapan mahu PRU15 disegerakan dan ia hendaklah diadakan lebih dahulu sebelum pemilihan parti melalui keputusan sebulat suara dalam PAU2021, kemudian disusuli dengan pindaan perlembagaan yang menetapkan perkara yang sama, seterusnya disemarakkan lagi dengan BN mengadakan konvensyennya, ketetapan itu bagaimanapun ternampak tidak dipatuhi oleh sebahagian pimpinannya sendiri.
Pemimpin UMNO yang berada dalam kabinet dan diketahui tidak sebulu dengan Presiden, Ahmad Zahid Hamidi, secara umumnya menentang PRU awal serta mahu ia dilewatkan sehingga habis penggal.
Mereka juga sedang bersungguh-sungguh mengeluarkan kenyataan demi kenyataan untuk meyakinkan Perdana Menteri supaya sependirian dan tidak goyah hati.
Pimpinan utama UMNO atau dikaitkan dengan gelaran kluster mahkamah pula terus menekan dan mengasak Ismail Sabri agar akur kepada ketetapan parti, dengan sandaran utama yang dicanangkan ialah mood rakyat didakwa sedang memihak kepada BN ketika ini.
Kebelakangan ini pula, perdebatan antara UMNO dengan Pas mengenai sama ada PRU perlu diawalkan atau dilewatkan tambah hangat memenuhi dada media dan dinding media sosial.
Selain UMNO berbalah sesama sendiri dan UMNO juga berbalah dengan parti-parti yang sama-sama menyokong kerajaan, tetapi perbalahan dengan Pas akhir-akhir ini nampaknya begitu serius, termasuk ada yang mendakwa Zahid Hamidi mahu PRU segera kerana dikatakan takut masuk penjara serta UMNO juga sebagai gila kuasa.
Perbalahan yang berterusan dan sehingga menyentuh hal-hal sensitif itu memberi petunjuk bahawa UMNO dan Pas memang tidak boleh berbaik dan seperti ditakdirkan akan berkelahi sampai ke mati.
Seperti mana kita sedia maklum, sama ada PRU mahu diawal atau dilewatkan, ia adalah hak Perdana Menteri menentukan waktu yang sesuai untuk menasihati Yang Dipertuan Agong untuk membubarkan Parlimen.
Sedemikian itu, berterusan berbalah mengenai tarikh PRU yang mana ia sebenarnya bukan bidang kuasa mana-mana pihak yang berbalah itu untuk masuk campur, selain Perdana Menteri yang ada hak mengenainya, tetapi tidak pula dinafikan yang akhirnya menerima kesan dan dipandang tidak cantik di sebalik perdebatan yang berpanjangan ialah Perdana Menteri sendiri.
Selama ini banyak, sama ada di dalam UMNO atau di luar UMNO melihat Ismail Sabri tiada pendirian yang benar-benar jitu berkenaan penentuan tarikh PRU.
Kenyataan beliau dilihat sering berubah mengikut pentas di mana beliau berdiri dan ia sudah tentu menjadi satu sebab polemik itu terus berpanjangan sehingga sekarang.
Di atas pentas UMNO, selaku Naib Presiden parti, antara kata-katanya sebelum ini ialah beliau akan berbincang segera dengan “Top Five” kepimpinan UMNO berkenaan tarikh PRU15 serta tidak akan melewatkan walau sesaat pun jika jentera parti telah bersiap sedia.
Kenyataan seperti di atas memperlihatkan beliau benar-benar akur dengan kehendak parti dan sedia memenuhinya, cuma sudahkah ada perbincangan dengan “Top Five” dan kenapa setelah beribu minit berlalu, masih tiada juga ternampak bayang Parlimen akan dibubarkan?
Tetapi, di luar UMNO beliau menyebut, kuasa menentukan pembubaran Parlimen bukan hanya terletak di tangan Perdana Menteri secara individu, tetapi secara kolektif melalui persetujuan kabinet.
Kemudian, beliau juga menyatakan sekarang bukanlah masa yang sesuai untuk diadakan PRU15 kerana rakyat sedang susah, harga barang mahal dan inflasi kian meninggi.
Minggu lalu pula, beliau berkata, di sebalik mandat ada padanya untuk menasihati Agong, kuasa sebenar berkenaan pembubaran Parlimen adalah di tangan baginda.
Ini kerana katanya, Agong boleh tidak bersetuju berkenaan pembubaran Parlimen yang dicadangkannya.
Kenyataan-kenyataan yang berbeza nada itu dengan sendirinya merangsang polemik terus berpanjangan dengan masing-masing jadi kreafif mengeluarkan kenyataan dan memberi alasan.
Namun demikian, sebagai Perdana Menteri, Ismail Sabri sebenarnya boleh bertindak menamatkan polemik berkenaan tarikh PRU15 ini daripada terus diperkata, apalagi berpanjangan tanpa kesudahan.
Meski Ismail Sabri adalah Perdana Menteri yang bukan memegang jawatan Presiden UMNO sebagaimana semua Perdana Menteri daripada UMNO sebelum ini, tambahan lagi fokus kerajaan ketika ini ialah untuk memulihkan ekonomi dan memberi kesejahteraan kepada rakyat, inilah masa yang sesuai untuk beliau segera menunjukkan ketegasannya.
Dalam hal ini, kalau pun tidak cukup berani mengatakan Parlimen hanya akan dibubar tahun depan atau sehingga tarikh penggal Parlimen berakhir, memadai dengan berpendirian tegas bahawa PRU15 tidak akan diadakan dalam waktu terdekat ini selagi isu ekonomi dan kesejahteraan rakyat tidak berjaya diatasi sebaiknya serta dalam masa yang sama meminta UMNO iaitu partinya sendiri, menghentikan segera desakan agar Parlimen dibubarkan secepat mungkin.
Kalau sebelum ini beliau pernah mengatakan, PRU15 tidak akan dilewatkan walau sesaat sekali pun, apa salahnya pula jika beliau berpendirian lebih baik ia dilewatkan berdasarkan situasi semasa negara sambil menggesa semua pihak melupakan hal-hal politik, sebaliknya menumpukan kepada masa depan rakyat dan negara terlebih dahulu?
Tidak perlu lagi untuk beliau menunjukkan nada keinginan yang tidak sama ketika di pentas yang berbeza.
Jika ini dapat dilakukan, percayalah, Ismail Sabri mampu mendapat lebih kepercayaan daripada rakyat kerana beliau akan dilihat sebagai ketua kerajaan yang tidak tunduk kepada nafsu pemimpin dan kehendak partinya sendiri, tetapi benar-benar mengutamakan kehendak rakyat yang belum begitu gembira untuk keluar mengundi dalam PRU.
Beranikah Ismail Sabri?.
– ShahbudinHusin 14/06/2022.

0

0

votes
Article Rating
Kongsikan artikel ini


TUN ARSHAD AYUB DARI SUDUT HATI IBRAHIM ALI

Terlalu amat sedih, hiba dan sayu atas kembali nya Ayahanda Tun Arshad Ayub ke rahmatullah pagi ini 14hb Jun 2022 – HILANG SEBUAH PERMATA NEGARA YANG SUKAR DI CARI GANTI.
TUN ARSHAD AYUB adalah benar2 pejuang melayu terbilang yg terlalu banyak jasa2nya kepada pembangunan pendidikan profesional kaum bumiputra.
Pendidikan Kaum Bumiputra dalam berbagai bidang profesioal tidak berada di tahap saperti hari ini *TANPA PERJUANGAN GIGEH TUN ARSHAD AYUB*
UITM yg dulu di kenali sebagai Maktab RIDA, kemudian ITM dan akhirnya UITM, sebuah Universiti Maya sebagai gedung ilmu yg terbesar di Malaysia serta terkenal di seluruh dunia.
UITM kini mempunyai cawangan di setiap negeri dan berbagai rangkaian dengan jumlah ratusan ribu siswa siswi dan puluhan jenis bidang disiplin pengajian profesional dan akedemik.
Jumlah Graduan UITM sudah mencecah lebih dari 600 ribu dan tidak sedikit graduan UITM yg mencipta sejarah dan memenangi anugerah antarabangsa saperti bidang perakuanan dan berbagai reka cipta innovasi teknologi dan sain..Inilah graduan bumiputra profesional hasil dari jasa perjuangan Tun Arshad Ayub.
Saya secara peribadi terlalu rapat dgn Tun Arshad Ayub sejak menjadi Presiden Kesatuan Siswa ITM atau KSITM pada Tahun 1972 sehingga 1974 dengan berbagai kenangan manis dan nostalgia perjuangan menuntut ITM menjadi Universiti.
Berbagai peristiwa berlaku yg sudah menjadi sejarah apabila berlaku tunjuk perasaan terbesar dalam sejarah yg mengempar negara pada 22 April 1974 olih siswa siswi ITM yg berjumlah 6 ribu ketika itu berjalan kaki dari ITM Shah Alam menuju ke Parlimen menuntut ITM di naikkan taraf Universiti.
Ratusan di tangkap dan tidak sedikit cedera parah dan akhirnya ITM di tutup selama sebulan.
Di saat yg begini getir Tun Arshad Ayub tetap bersama sama pelajar2 nya dalam misi perjuangan demi masa depan pendidikan anak bangsa walaupun menerima risiko di tamatkan jawatan Pengarah ITM.
Panjang cerita nya dan sukar di coretkan melalui kenyataan ringkas ini sebagai Penghurmatan terakhir buat Bapa Pendidikan Bumiputra dan Negara yg terbilang.
Saya secara peribadi amat terhutang budi kpd Ayahanda Tun Arshad Ayub apabila atas kehendaknya saya di benarkan meneruskan pengajian dan di benarkan menduduki pepereksaan tahun akhir *dalam kem tahanan Kemunting Taiping 1975 akibat tahanan ISA*.
Saya di bebaskan satelah 2 tahun dalam tahanan dan seingatan saya, 3 kali Tun Arshad Ayub menziarahi saya di Kem Tahanan Kemunting Taiping dimana yg terakhir lawatan nya ialah masa saya mengambil pepereksaan akhir dimana Tun Arshad Ayub sendiri datang menjengok.
Inilah keistimewaan seorang insan yg cukup prihatin kpd anak bangsa nya sehingga saya berjaya mendapat ijazah pertama di dalam kem tahanan.Tanpa Tun Arshad siapa lah saya.
Dorongan dan semangat Tun Arshad Ayub dalam membimbing pelajar2 nya sewaktu beliau menjadi Pengarah amat luar biasa.Teramat garang tapi amat di sayangi olih semua pelajar2 di zaman nya.
Tun Arshad Ayub tegas dgn pendirian nya mengenai hak kebebasan pelajar dalam membentuk insan berpendikan yg berani mengambil risiko dalam kehidupan.
Sebab itu graduan2 ITM di zaman nya berjaya dan tidak ada rasa rendah diri tetapi yakin dgn apa jua cabaran yg di hadapi.
Graduan zaman Tun Arshad Ayub bukanlah graduan *inferior complex* atau rendah diri dan malu alah tidak bertempat.Berani mengambil risiko terhadap apa jua bidang yg di ceburi.
Keakraban saya dan Tun Arshad Ayub saperti anak dan bapak dan sahabat tanpa sempadan dengan kenangan pahit manis dan Tun Arshad Ayub lah yg membentuk jati diri saya dalam mengharungi perjuangan terutama sifat patriotisma bangsa tanpa noktah. Ianya menjadi kenangan hidup buat saya selama lama nya.
Tun Arshad Ayub sudah pergi buat selama lamanya.Harimau mati meninggalkan belang, manusia mati meninggalkan nama.
Nama Tun Arshad Ayub pasti akan di kenang buat selama lama nya dan akan meniti di bibir mulut setiap kaum pribumi sebagaimana sebaris nama Mat Kilau atau Tok Janggut yg merupakan simbol idola ‘insan perjuangan bangsa yg terbilang sepanjang zaman.
Sama2 kita berdoa semuga Allah swt ampun segala dosa nya dan di semadi bersama roh para syuhada dan solihin.insya allah.
ALFATIHAH di baca.
TAKZIAH PADA TOH PUAN ZALEHA, ANAK2 DAN SELURUH KELUARGA NYA SEMUGA BERSABAR DIATAS KETENTUAN ALLAH SWT.
JASA MU TUN ARSHAD TETAP DI KENANG OLIH KU SEBAGAI ANAK DIDIKMU DARI UITM.
ALLAHUAKBAR
Dato Paduka Dr Ibrahim Ali
Presiden PUTRA&PERKASA
@Mantan Presiden KSITM 1972/1974
14hb Jun 2022
5pagi.Taman Melawati

0

0

votes
Article Rating
Kongsikan artikel ini


MALAYSIA MASIH BERHUTANG RM13.3 BILION ANGKARA NAJIB

Mahkamah Tinggi Kuala Lumpur hari ini diberitahu bahawa Malaysia masih berhutang AS$3 bilion atau RM13.3 bilion hasil usaha sama (JV) antara 1MDB dan Aabar Investments.
Bekas pegawai kementerian kewangan, Siti Zauyah Md Desa, yang pernah berkhidmat di bahagian pengurusan pinjaman kementerian itu, berkata 1MDB tidak pernah melaporkan kepada bahagiannya berhubung usah sama berkenaan. (1MDB dimiliki sepenuhnya oleh MoF Inc).
Semasa perbicaraan kes rasuah RM2.28 bilion 1MDB yang membabitkan bekas perdana menteri dan menteri kewangan Najib Razak, saksi pendakwaan ke-23 itu mendakwa bahawa firma pelaburan negara tersebut cenderung berurusan secara langsung dengan tertuduh dan bukannya melalui bahagiannya.
Siti Zauyah memaklumkan bahawa Najib menandatangani surat sokongan (LOS) bagi menyokong usaha sama antara 1MDB dan Aabar Investments PJS, yang adalah anak syarikat International Petroleum Investment Company (IPIC).
“Saya mengesahkan bahawa status pinjaman AS$3 bilion yang dirujuk dalam kenyataan saksi, bahawa 1MDB sebagai peminjam AS$3 bilion, telah gagal membayar balik pinjaman itu mengikut terma yang ditetapkan.
“Perkara ini menyebabkan kerajaan hari ini terpaksa membayar balik hutang 1MDB berdasarkan LOS yang dikeluarkan kerajaan yang ditandatangani oleh menteri kewangan Najib Razak pada 2013.
“Selepas surat sokongan kepada 1MDB dikeluarkan pada 2013, menteri kewangan itu tidak lagi mengeluarkan sebarang jaminan kepada 1MDB,” kata Siti Zaudah hari ini.
Dia memberitahu Mahkamah Tinggi Kuala Lumpur bahawa sekiranya 1MDB gagal membayar balik hutangnya, bank pemberi pinjaman akan “mengejar” kerajaan Malaysia kerana LOS ditandatangani oleh Najib.
Pinjaman itu didakwa dikumpul melalui terbitan bon 1MDB oleh Bank of New York Mellon Group. Bon tersebut matang tahun depan.
Sumber –
https://m.malaysiakini.com/news/624793

0

0

votes
Article Rating
Kongsikan artikel ini


TITAH YANG DI-PERTUAN AGONG DISAMBUT BAIK, TETAPI…

Yang di-Pertuan Agong Al-Sultan Abdullah R’ayatuddin Al-Mustafa Billah Shah hari ini (14 Jun 2022) dilaporkan bertitah bahawa agama Islam dan semua agama di dunia mengutuk dan mencela amalan rasuah kerana ia adalah bagai sebuah barah yang boleh menghancurkan sebuah tamadun. (sila rujuk Malaysiakini edisi Bahasa Melayu 14 Jun 2022 jam 5.27 petang).
Titah diraja yang penting ini diucapkan di tempat yang penting juga iaitu di Majlis Istiadat Konvokesyen Universiti Teknologi Mara (UITM) ke-93 di Shah Alam pada hari Selasa 14 Jun 2022.
Baginda kemudian memetik catatan Sejarah Melayu ‘Sulalatus Al-Salatin’ yang diriwayatkan oleh Tun Sri Lanang tentang bagaimana runtuhnya kerajaan Melaka akibat perbuatan rasuah Bendahara Maharaja.
Sebagai seorang ahli Jawatankuasa Khas Mengenai Rasuah (JKRM) SPRM yang dilantik oleh Yang di-Pertuan Agong, saya berpendapat apa yang dititahkan oleh Yang di-Pertuan Agong tersebut adalah benar.
Malaysia bernasib baik kerana ada Ketua Negara yang lantang bersuara menentang musuh utama negara, iaitu korupsi atau rasuah.
Bagi saya, korupsi musuh negara nombor satu dan inflasi musuh negara nombor dua. Jika kedua-duanya, korupsi dan inflasi bergabung serentak seperti sekarang ini di Malaysia, maka 33 juta rakyat di negara ini boleh “mati “ dibuatnya. Jadi dalam aspek ini, Titah Yang di-Pertuan Agong di UITM pada hari ini sangat relevan dan penting.
Kembali kepada titah Yang di-Pertuan Agong mengenai bahayanya amalan rasuah, saya selaku Penulis berpendapat, adalah molek jika ucapan baginda tersebut selaras dengan apa yang telah dilakukan oleh baginda. Meminjam kata-kata dari bahasa asing, “walk the talk”.
Penulis ingin bercakap benar dan lurus walaupun pahit dan berbahaya. Bagi menghormati institusi diraja dan Istana Negara, Penulis tidak mahu terus menyalahkan Yang di-Pertuan Agong tentang satu kejadian yang telah berlaku di mana Istana Negara telah mengundang Dato’ Seri Najib Razak, mantan Perdana Menteri (yang telah dijatuhkan hukuman bersalah oleh Mahkamah atas tuduhan rasuah) datang ke Istana Negara untuk majlis berbuka puasa dengan baginda Yang di-Pertuan Agong.
Kemudian sekali lagi tidak lama kemudiannya, Najib Razak diundang lagi untuk santapan diraja bersama Yang di-Pertuan Agong dalam majlis jamuan Hariraya Aidilfiri.
Pada hemat Penulis, Yang di-Pertuan Agong telah dibekalkan oleh Kerajaan dan Negara dengan pelbagai penasihat dan pembantu istana. Pegawai-pegawai istana tersebut yang membawa gelaran hebat-hebat seperti Datuk Bijaya Diraja, Datuk Bentara Diraja dan lain-lain.
Yang di-Pertuan Agong juga mempunyai akses kepada Peguam Negara yang bertindak sebagai peguam kepada Kerajaan.Tidak ada sesiapa kah yang berani tampil ke depan untuk menasihati Yang di-Pertuan Agong supaya jangan menjemput bekas Perdana Menteri Najib Razak (seorang pesalah rasuah) ke Istana negara?
Penulis menghormati hak peribadi seseorang termasuk Yang di-Pertuan Agong untuk menjemput sesiapa juga sebagai tetamu datang ke rumah, lebih-lebih lagi di bulan Puasa dan di hariraya. Tetapi jawatan Yang di-Pertuan Agong adalah payung negara. Ia satu tugas besar negara yang lebih besar dari urusan peribadi.
Tugas Yang di-Pertuan Agong bersifat rasmi sepanjang masa kerana Yang di-Pertuan Agong adalah Ketua Kepada badan Eksekutif (Kerajaan), Ketua Kepada badan Perundangan (Parlimen) dan ketua kepada badan Kehakiman.
Tidak seperti Perdana Menteri atau Speaker Parlimen ataupun Ketua Hakim Negara, jawatan Yang di-Pertuan Agong memikul tiga tugas sekaligus oleh seorang diri. Tidak ada prinsip pemisahan kuasa bagi jawatan yang di-Pertuan Agong. Begitulah besar, mulia dan rasminya peranan raja atau sultan yang bergelar Yang di-Pertuan Agong.
Jadi Penulis menganggap satu kesilapan telah berlaku di pihak Istana Negara apabila Najib Razak diundang ke Istana Negara untuk santapan diraja bersama Yang di-Pertuan Agong dan peristiwa itu kemudian ditular di media sosial dan dikongsi kepada khalayak ramai, tentu sekali termasuk pelajar-pelajar universiti.
Dan tentu sahaja ada anak-anak mahasiswa yang pada hari ini yang menjadi graduan di Istiadat Konvokesyen di UITM Shah Alam di kala mereka mendengar nasihat Yang di-Pertuan Agong mengenai bahaya rasuah akan teringat peristiwa Najib Razak diundang ke Istana Negara untuk bersantap bersama baginda.
Semua orang tahu betapa rapatnya hubungan Najib Razak dengan Yang di-Pertuan Agong sekarang. Mereka sama-sama dari Pahang. Tetapi itu soal hubungan peribadi.Tidak boleh dicampur-aduk dengan urusan rasmi negara.
Dato’ Seri Najib Razak bekas seorang Perdana Menteri dan ahli politik yang senior sepatutnya sedar dan mengambil inisiatif menasihati Yang di-Pertuan Agong supaya tidak menjemput beliau ke Istana Negara bersandarkan latarbelakang bahawa beliau telah didapati bersalah oleh Mahkamah.
Najib mempunyai tanggungjawab moral untuk mengingatkan Yang di-Pertuan Agong bahawa dirinya selaku bekas Perdana Menteri telah disabitkan bersalah dalam kes rasuah RM42 juta SRC International Sdn.Bhd.
Hakim Mahkamah Tinggi telah menjatuhkan hukuman penjara selama 12 tahun dan denda RM210 juta. Fakta sebenarnya jumlah hukuman penjara ke atas Najib bagi kesemua pertuduhan yang disabitkan kesalahan ialah selama 72 tahun jika dijalankan secara berasingan (consecutive). Tetapi ia menjadi hanya 12 tahun apabila hukuman penjara itu dijalankan secara serentak (concurrent).
Sabitan bersalah dan hukuman ke atas Najib Razak itu telah disahkan oleh tiga (3) orang Hakim Mahkamah Rayuan berikutnya, apabila Mahkamah Rayuan mengekalkan hukuman Mahkamah Tinggi Kuala Lumpur dan menolak rayuan Najib Razak.
Najib Razak sepatutnya menjadi seorang negarawan dengan berani menyatakan kepada Yang di-Pertuan Agong bahawa prinsip undang-undang yang menyatakan bahawa seseorang itu tidak bersalah selagi tidak dibuktikan di mahkamah adalah tidak terpakai kepada dirinya.
Ini adalah kerana Najib telah dibuktikan bersalah di dua buah mahkamah iaitu Mahkamah Tinggi Kuala Lumpur dan Mahkamah Rayuan Malaysia.
Walaupun Najib Razak telah membuat rayuan lanjut ke Mahkamah Persekutuan tetapi rayuan tidak bermakna sabitan kesahan dan hukuman dilupuskan. Sabitan kesalahan rasuah dan hukuman penjara masih kekal pada Najib Razak hingga sekarang ini.
Sayang sekali titah Yang di-Pertuan Agong yang membawa tema penting anti-rasuah dalam ucapan baginda di UITM Shah Alam pada hari ini telah dianggap sebagai “titah kosong” kerana lain yang dicakap, lain pula yang dilakukan oleh Yang di-Pertuan Agong, sungguhpun baginda masih dikasihi dan dihormati rakyat.
Penulis ingin merekodkan di sini bahawa apa yang ditulis di sini bukannya fitnah atau hasutan. Tetapi ia adalah suatu pernyataan benar yang berasaskan fakta.
Tidak ada niat jahat apabila Penulis menyatakan ini semua. Sebab Penulis boleh mengambil sikap berdiam diri seperti “tikus jatuh ke beras”. Tetapi itu tentunya bukan hasrat yang di-Pertuan Agong apabila melantik Penulis sebagai seorang ahli Jawatankuasa Mengenai Rasuah (JKMR) SPRM.
Penulis mengambil pendirian berani berkata benar walaupun di hadapan raja demi kepentingan awam. Tulisan ini merupakan satu komen yang berpatutan untuk dijadikan renungan supaya institusi Raja Berperlembagaan dapat terus kekal bergandingan dengan demokrasi berparlimen di Malaysia.
Peristiwa raja-raja dan sultan Melayu di Sumatera contohnya Kesultanan Langkat, Kesultanan Siak dan lain-lain hilang satu demi satu dalam revolusi sosial di Indonesia ketika rakyat negara itu berjuang menuntut kemerdekaan dari penjajah Belanda patut menjadi contoh tauladan kepada istana-istana raja dan sultan di Malaysia, khususnya institusi Yang di-Pertuan Agong.
Hassan Abdul Karim
Ahli Parlimen Pasir Gudang
Ahli Jawatankuasa Khas Mengenai Rasuah (JKMR) SPRM
14 Jun 2022 (Selasa)

0

0

votes
Article Rating
Kongsikan artikel ini


ISMAIL SABRI DAH MULA TUNJUK BERANI, KLUSTER MAHKAMAH SILA DUDUK DIAM2 DIRI!!

Beberapa hari lalu saya telah menulis menyarankan perlunya Perdana Menteri, Ismail Sabri Yaakob menunjukkan keberanian dengan seberapa segera bagi menghentikan polemik berkaitan tarikh PRU15 daripada terus berpanjangan.
Ini kerana selagi polemik itu tidak dihentikan, selagi itulah ia akan berlarutan dengan pihak mendesak diawalkan dan pihak yang mahu dilewatkan terus mengeluarkan hujah masing-masing.
Keadaan tersebut bukan saja tidak sihat untuk negara di ketika rakyat sedang dibebani kesusahan waktu ini, tetapi juga kerana penentuan tarikh PRU adalah hak Perdana Menteri untuk memilih masa yang sesuai bagi menasihati Yang Dipertuan Agong berkenaan dengannya.
Dengan itu, pihak lain tidak berhak sama sekali untuk campurtangan.
Tambah pelik, puak yang sedang hangat bertelagah mahu PRU awal dan lewat itu adalah sama-sama duduk dalam kerajaan dan menyokong Ismail Sabri sebagai Perdana Menteri.
Tidak bolehkah mereka duduk diam-diam dan menghormati kuasa Perdana Menteri?
Begitu pun, untuk menghentikan polemik itu, yang paling tepat berbuat demikian tentunya tidak lain ialah Perdana Menteri sendiri.
Jika Perdana Menteri memberi isyarat atau kenyataan yang jelas dan konsisten, sudah tentu akhirnya mereka yang bertelagah itu sedar siapa diri mereka yang sebenarnya.
Hakikatnya bukan hak mereka untuk masuk campur dan biarlah Perdana Menteri menentukan waktu yang sesuai untuk membubarkan Parlimen.
Untuk itu, apabila hari ini Ismail Sabri memberi kenyataan berkaitan polemik PRU, ia nampaknya ada sedikit keberanian mula ditunjukkannya.
Menurut beliau, kekerapan pelbagai pihak berbincang soal tarikh PRU15 akan memberi kesan kepada kestabilan politik negara.
“Tidak ada seorang pun Perdana Menteri berbincang mengenai tarikh PRU secara terbuka di khalayak ramai.
“Semua Perdana Menteri tak bincang soal tarikh PRU, sebab ini beri kesan kepada kestabilan politik.
“Kalau kita bincang, akhirnya tumpuan kita lebih kepada soal pilihan raya’” ujarnya lagi.
Apa yang tersirat daripada kenyataannya kali ini, Ismail Sabri tidak saja ingin memberitahu kuasa pembubaran Parlimen adalah haknya sebagai Perdana Menteri dan tidak akan membincangkannya secara terbuka sebagaimana amalan semua Perdana Menteri sebelum ini, bahkan suatu mesej agar pihak lain jangan asyik menekan atau mengasaknya.
Dengan demikian, mulai sekarang, kluster mahkamah khususnya, sila duduk diam-diam dan berhentilah membuat desakan terbuka.
Selain itu, apa yang diharapkan juga selepas ini, Ismail Sabri harus kekal berani dan mesti bercakap dengan nada yang sama tidak kira ketika di pentas UMNO, ketika mesyuarat MT UMNO atau di mana-mana saja.
Jangan lagi hanya di khalayak ramai atau di depan wartawan saja ada macam berani, tetapi apabila di pentas UMNO menampakkan dirinya seolah-olah memberi harapan dan tunduk kepada kehendak kluster mahkamah seperti mengeluarkan ayat “tarikh pilihan raya tidak akan ditangguhkan walau sesaat sekali pun jika BN sudah bersedia.”
Kata-kata di atas tidak lebih merupakan ayat memberi harapan kepada kluster mahkamah, sedangkan hakikatnya bukan begitu yang seharusnya ditunjukkannya dan diingini oleh rakyat.
Rakyat mahu melihat Perdana Menteri seorang yang berani dan tidak tunduk, terutama kepada mereka yang ada kes mahkamah.
Tunduk dan mengalah kepada kluster mahkamah lebih membahayakan masa depan Ismail Sabri sendiri sebagai “poster boy” yang dipertaruhkan sama ada BN mampu menjadi pilihan rakyat atau sebaliknya pada PRU15 akan datang.
Dalam banyak keadaan, pemimpin yang tidak berani bukanlah pilihan pengundi.
– ShahbudinHusin 16/06/2022.

0

0

votes
Article Rating
Kongsikan artikel ini


OHH…NAJIB YANG MOHON RUPANYA, TAPI KENAPA MRT LAYAN PERMINTAAN SEORANG PESALAH RASUAH?

Bekas perdana menteri Najib Razak diberikan peluang menaiki MRT laluan Putrajaya sehari sebelum pelancaran rasmi kerana dia memohon perkara itu, kata Mohd Zarif Hashim.
Ketua pegawai eksekutif (CEO) MRT Corp berkata undangan diberikan selepas Najib meluahkan keinginannya melalui “Twitter”.
“Oleh kerana tweet itu, kami balas,” kata Zarif yang enggan menjawab kecaman bahawa Najib diberikan layanan istimewa.
Sementara itu, Perdana Menteri Ismail Sabri Yaakob yang melancarkan laluan itu hari ini enggan mengulas panjang dan hanya berkata MRT Corp berhak berbuat demikian.
“Saya tak nak komen dari segi niat MRT jemput. Hari ini saya baru lancarkan dan semalam MRT jemput (Najib).

“Itu hak MRT,” katanya.
Najib menyuarakannya keinginan itu pada 21 Mei di media sosial. Bagaimanapun ia dinyatakan di Facebook, bukan Twitter.
Projek MRT diilhamkan semasa Najib menjadi perdana menteri.
Setakat ini, hanya Fasa 1 MRT Putrajaya beroperasi yang menghubungkan Sungai Buloh dan Batu, Kuala Lumpur.
Pada Fasa 2, ia akan mellaui Tun Razak Exchange–satu lagi projek era Najib yang dinamakan sempena bapanya yang juga perdana menteri kedua.
Sumber –
https://m.malaysiakini.com/news/624918

0

0

votes
Article Rating
Kongsikan artikel ini


ALAMAK…MAHIADDIN, SHAFIE APDAL, ANIFAH AMAN & REEZAL MERICAN PUN TERIMA DUIT?

Seorang bekas pengurus pentadbiran Ultra Kirana Sdn Bhd (UKSB) memberitahu Mahkamah Tinggi dalam perbicaraan rasuah Ahmad Zahid Hamidi bahawa Muhyiddin Yassin dan Shafie Apdal menerima dana daripada syarikat itu.
David Tan berkata, Muhyiddin menerima RM1.3 juta antara Jun dan Ogos 2018.
Semalam, Tan memberitahu mahkamah, beliau menyimpan lejar bayaran yang dibuat kepada Zahid antara 2014 hingga 2018. Katanya, nama dalam lejar itu terdiri daripada “menteri, ahli politik dan penjawat awam”.
Dalam pemeriksaan balas oleh peguam Hamidi Mohd Noh hari ini, Tan berkata, nama Muhyiddin, Shafie, bekas menteri luar Anifah Aman dan bekas timbalan menteri luar Reezal Merican Naina Merican turut dicatatkan dalam lejar itu di bawah nama kod.
Tetapi, Tan tidak mendedahkan jumlah wang yang dibayar kepada Shafie, Anifah dan Reezal Merican, atau kod nama mereka.
Ketika itu, Muhyiddin ialah menteri dalam negeri di bawah pentadbiran Pakatan Harapan, manakala Shafie ialah ketua menteri Sabah.
Reezal Merican kini ialah menteri perumahan dan kerajaan tempatan.
UKSB adalah syarikat yang mengendalikan sistem visa luar negara (
VLN
) untuk pelancong China. Mereka dilantik oleh kerajaan pada 2016.
Syarikat itu terbabit dalam pertuduhan rasuah Zahid, dengan bekas timbalan perdana menteri itu dibicarakan atas 33 tuduhan rasuah.
Semalam, Tan dilaporkan berkata, nama “monster”, “young boy” dan “yb” dalam lejar syarikat itu merujuk Zahid.
“Sebab saya menggunakan nama kod ‘monster’ adalah kerana semasa saya memasukkan lejar, saya sedang makan snek Mamee Monster,” kata Tan.
Saksi pendakwaan itu berkata, komputer riba yang mengandungi lejar bayaran itu dan pemacu pena USB yang mempunyai salinan lejar itu disita Suruhanjaya Pencegahan Rasuah Malaysia pada Oktober 2018.
Sebelum ini, mahkamah mendengar keterangan bekas pengarah UKSB, Harry Tan dan Wan Quoris Shah Wan Abdul Ghani yang berkata, syarikat itu membuat bayaran tunai berjuta-juta dolar Singapura kepada Zahid dari 2014 hingga 2018 berhubung kontrak VLN.
Wan Quoris dilaporkan berkata, bantuan kewangan kepada Zahid itu bertujuan mengukuhkan kedudukan mereka sebagai kontraktor Kementerian Dalam Negeri.
Dengan bantuan itu, katanya, UKSB bukan sahaja mendapat sokongan bekas timbalan perdana menteri itu, tetapi juga berjaya mengurangkan gangguan saingan daripada syarikat lain yang menjalankan perniagaan sama.
Perbicaraan diteruskan di hadapan hakim Yazid Mustafa pada 26 Julai ini.
Sumber –
https://www.freemalaysiatoday.com/category/bahasa/tempatan/2022/06/17/muhyiddin-4-bekas-menteri-terima-dana-uksb-perbicaraan-zahid-diberitahu/

0

0

votes
Article Rating
Kongsikan artikel ini


MAHIADDIN DAH BUAT PENAFIAN, SHAFIE APDAL, ANIFAH AMAN & REEZAL MERICAN YANG TURUT DITUDUH TERIMA DUIT TAKKAN SENYAP SAJA?

Saya dimaklumkan tentang keterangan mahkamah yang diberikan seorang pengurus pentadbiran syarikat Ultra Kirana Sdn Bhd (UKSB) yang terlibat dalam kes sogokan Dato’ Seri Ahmad Zahid Hamidi.
Kononnya, syarikat tersebut telah memberikan wang tunai sebanyak RM1.3 juta kepada saya di antara bulan Jun dan Ogos 2018.
Ini memberikan gambaran saya juga menerima sogokan.
Pernyataan ini adalah palsu. Saya dengan tegasnya menafikan pernyataan tersebut.
Pada masa itu, saya menjalani pembedahan kanser dan kemudian mengambil cuti selama beberapa bulan untuk rawatan lanjut.
Tugasan saya sebagai Menteri Dalam Negeri telah diambil alih oleh YAB Perdana Menteri, Tun Dr Mahathir Mohamad ketika itu.
Hal ini tersebar luas dalam media massa (lihat pautan: https://www.malaysiakini.com/news/433930)
Malahan pada tarikh tertentu yang dinyatakan oleh saksi kononnya saya telah menerima sogokon wang tunai, saya sebenarnya sedang menjalani rawatan di sebuah hospital di luar negara.
Adalah mustahil bagi saya menerima sebarang sogokan wang tunai daripada sesiapa dalam keadaan itu.
Dakwaan tersebut ternyata tidak berasas.
Saya dengan ini menyatakan bahawa saya tidak pernah menerima, secara langsung atau tidak langsung, sebarang wang daripada David Tan, saksi dari Syarikat Ultra Kirana Sdn Bhd, pengarahnya ataupun pemegang sahamnya.
Saya juga tidak pernah disoal atau disiasat oleh pihak berkuasa berkenaan dengan tomahan ini.
Adalah diharapkan pihak pendakwaan akan menjelaskan perkara ini supaya tidak menimbulkan fitnah buruk terhadap saya sedangkan saya tegas menentang rasuah.
Saya juga bersedia untuk disiasat oleh SPRM berhubung dakwaan ini.
TAN SRI DATO’ HAJI MUHYIDDIN BIN HAJI MOHD YASSIN
17 Jun 2022

0

0

votes
Article Rating
Kongsikan artikel ini


SIAPA DUA PEMIMPIN PKR BERTEMU AZMIN, ADAKAH ANWAR TAHU PERTEMUAN ITU?

Dilaporkan media hari ini bahawa Menteri Perdagangan Antarabangsa dan Industri, Azmin Ali telah mengadakan pertemuan sulit dengan dua pemimpin PKR.
Pertemuan itu didakwa berlangsung di Hotel Sheraton, Petaling Jaya pada Rabu 15 Jun lalu iaitu tempat di mana berlakunya gerakan politik “Langkah Sheraton” yang menjatuhkan kerajaan PH pada 2020 lalu.
Ia berlangsung selama satu jam, kata satu sumber mengenai pertemuan tersebut sebagaimana didedahkan oleh sebuah portal berita.
Pertemuan Azmin dengan dua pemimpin PKR itu berlangsung di tengah-tengah pelbagai spekulasi tentang kedudukan dan masa depan bekas Timbalan Presiden PKR tersebut dalam Bersatu.
Spekulasi mengenai Azmin tambah hangat berikutan sekutunya selama ini, Zuraida Kamaruddin telah mengumumkan keluar Bersatu pada 26 Mei lalu untuk menyertai Parti Bangsa Malaysia atau PBM.
Azmin bagaimanapun dalam kenyataan terbarunya menyatakan komitmennya untuk kekal dalam Bersatu yang dipimpin oleh Mahiaddin Md Yasin.
Sehingga ini tidak dapat dipastikan apakah tujuan Azmin mengadakan pertemuan dengan dua pemimpin PKR itu.
Apakah ia untuk membuka laluan bagi Ahli Parlimen Gombak itu kembali bersama PKR?
Atau adakah pertemuan itu dengan tujuan agar Bersatu dan PKR dapat saling bekerjasama dalam PRU15 akan datang yang sifir politik paling mudah difahami di sebaliknya ialah agar Azmin mampu mengekalkan lagi kerusi Parlimen Gombak yang dipegangnya sekarang?
Namun di peringkat awal ini, sementara tujuan sebenar pertemuan itu kekal misteri, yang paling ingin diketahui ialah siapakah dua pemimpin PKR yang bertemu dengan Azmin itu?
Atas restu siapa mereka bertemu dengan Azmin atau ia hanya pandai-pandai dua pemimpin itu saja?
Adakah PKR, khususnya Anwar Ibrahim selaku Presiden parti tahu tentang pertemuan tersebut?
Atau adakah selepas pertemuan dengan Azmin itu, kedua-dua pemimpin PKR tersebut ada memberi sebarang laporan kepada Anwar?
Ataukah mereka senyap begitu saja sehingga sekarang?
Begitu pun, oleh kerana Azmin adalah dianggap pengkhianat nombor wahid di mata ahli-ahli PKR yang bukan saja tindakannya telah menumbangkan kerajaan PH, malah paling keras menolak Anwar sebagai Perdana Menteri untuk menggantikan Tun Mahathir Mohamad, bekerjasama dalam apa bentuk sekali pun dengan beliau boleh dikata ditolak sepenuhnya.
Jauh lebih ditolak ialah sebarang usaha untuk membawanya kembali menyertai PKR semula.
Ahli-ahli PKR lebih mahu melihat karier politik Azmin berakhir dengan kekalahan di Gombak dalam PRU15 akan datang, seterusnya nyawa politiknya juga akan “tutup suis” sekali berbanding menjalin sebarang kerjasama dengannya.
Untuk itu, dua pemimpin PKR yang bertemu dengan Azmin itu bukan saja ingin benar diketahui siapa identitinya, bahkan ada yang tidak sabar mahu melabelnya pengkhianat juga.
Azmin sudah mengkhianati kita, kalau sesiapa mahu memberi nyawa kepadanya, maka orang itu adalah sama-sama pengkhianat, kata seorang ahli PKR dengan agak marah.
Apa kata dalam hal ini, dua pemimpin PKR itu segera tampil dan membuat penjelasan sebenar tentang pertemuan dengan Azmin itu sebelum nama mereka akhirnya terdedah dengan sendirinya.
Berani buat, takkan tak berani tanggung?
– ShahbudinHusin 17/06/2022.

0

0

votes
Article Rating
Kongsikan artikel ini


WOWWW…SAKSI SAHKAN AKAUN BANK NAJIB TERIMA HAMPIR AS$670 JUTA

Akaun AmBank Najib Razak menerima hampir AS$20 juta daripada Putera Arab Saudi Faisal Turki Bandar Al-Saud pada 2011, menurut keterangan pengurus Unit Swift (pemindahan dana dan sekuriti elektronik masa nyata) bank perdagangan itu.
Wedani Senen memberitahu Mahkamah Tinggi Kuala Lumpur petang tadi bahawa akaun bekas perdana menteri itu yang berakhir dengan 694 juga menerima hampir AS$650 juta antara 2012 dan 2013.
Semasa perbicaraan rasuah RM2.28 bilion 1MDB terhadap Najib, Wedani yang merupakan saksi pendakwaan ke-29 berkata tertuduh menerima jumlah wang hampir AS$670 juta dalam akaun AmPrivate Banking-MR miliknya.
Dia berkata pemindahan daripada Putera Turki dalam dua peringkat daripada Bank Riyad melalui JPMorgan Chase Bank yang berpangkalan di Amerika Syarikat berlaku antara 24 Feb dan 14 Jun 2011.
Wedani memberitahu hakim perbicaraan Collin Lawrence Sequerah bahawa Blackstone Asia Real Estate Partners memindahkan hampir AS$30 juta ke dalam akaun berakhir 694 antara 30 Okt dan 19 Nov 2012.
Semasa pemeriksaan utama oleh timbalan pendakwa raya Najwa Bistamam, Wedani memberi keterangan bahawa AS$620 juta mengalir daripada Tanore Finance Corporation ke dalam akaun AmPrivate Banking-MR pada 22 Mac 2013.
Menurut pendakwaan sebelum ini, Blackstone dan Tanore adalah dua entiti British Virgin Islands (BVI) yang ditubuhkan oleh ahli perniagaan buruan Low Taek Jho atau Jho Low untuk memudahkan penyelewengan dana daripada 1MDB.
Wedani menjelaskan bahawa sejumlah 12 transaksi wang masuk ke dalam dua akaun Najib – yang berakhir 694 serta akaun AmPrivate Banking-1MY yang berakhir dengan 880 – direkodkan antara 2011 dan 2014 melalui sistem kiriman wang Swift antarabangsa.
Perbicaraan di hadapan Sequerah akan disambung semula pada Isnin minggu depan, dengan saksi dijangka menyambung semula keterangannya berhubung urus niaga yang lain.
Najib dibicarakan atas empat pertuduhan salah guna kuasa dan 21 pertuduhan pengubahan wang haram melibatkan RM2.28 bilion dana 1MDB.
Ahli Parlimen Pekan itu didakwa melakukan empat pertuduhan rasuah di AmIslamic Bank Berhad cawangan Jalan Raja Chulan di Bukit Ceylon, Kuala Lumpur, antara 24 Feb 2011 dan 19 Dis 2014.
Berkenaan dengan 21 pertuduhan pengubahan wang haram, Najib dikatakan melakukan kesalahan itu di bank yang sama antara 22 Mac 2013 dan 30 Ogos 2013.
Pihak pendakwaan berhujah bahawa kesalahan di 1MDB dilakukan oleh Jho Low dengan restu Najib.
Pasukan pembelaan tertuduh bagaimanapun mendakwa bahawa Najib tidak mengetahui jenayah yang dilakukan di 1MDB dan penyelewengan itu hanya didalangi oleh Jho Low dan ahli pengurusan 1MDB yang lain.
Sumber –
https://m.malaysiakini.com/news/624975

0

0

votes
Article Rating
Kongsikan artikel ini


MUNGKINKAH ADA ‘HANTU RAYA’ AMBIL WANG BAGI PIHAK MAHIADDIN?

Sebaik namanya disebut dalam keterangan seorang saksi di mahkamah bahawa dirinya pernah menerima wang daripada Ultra Kirana Sdn Bhd semasa menjadi Menteri Dalam Negeri ketika era pemerintahan PH, Presiden Bersatu, Mahiaddin Md Yasin dengan pantas tampil menafikannya.
Katanya, dakwaan itu adalah palsu kerana beliau tidak pernah menerima sebarang bentuk wang sebagaimana didakwa.
Ini kerana tegas Mahiaddin lagi, ketika itu beliau sedang menjalani pembedahan kanser dan bercuti selama beberapa bulan.
“Malahan pada tarikh tertentu yang dinyatakan oleh saksi kononnya saya telah menerima sogokon wang tunai, saya sebenarnya sedang menjalani rawatan di sebuah hospital di luar negara.
“Adalah mustahil bagi saya menerima sebarang sogokan wang tunai daripada sesiapa dalam keadaan itu.
“Dakwaan tersebut ternyata tidak berasas,” tambah Ahli Parlimen Pagoh itu lagi.
Mahiaddin juga berkata, semasa sedang bercuti untuk pulih daripada kanser, Tun Mahathir Mohmad adalah pemangku jawatan Menteri Dalam Negeri.
David Tan, saksi daripada Ultra Kirana ketika perbicaraan rasuah Projek Sistem Visa Luar Negara melibatkan Presiden UMNO, Ahmad Zahid Hamidi telah menyebut nama Mahiaddin sebagai antara pemimpin yang pernah menerima wang daripadanya.
Beliau mendakwa, sejumlah RM1.3 juta telah diberikan kepada Muhyiddin secara tunai dalam tiga transaksi iaitu pada 4 Jun, 4 Julai dan 23 Ogos 2018.
Begitu pun, kenyataan Mahiaddin bahawa ketika tarikh pemberian wang itu beliau sedang menjalani pembedahan kanser dan menerima rawatan di hospital dipertikaikan oleh musuh politik utamanya, Najib Razak.
Benar, soal Najib sinis kepada Mahiaddin.
Bagi bayaran pertama berjumlah RM300,000 yang disebut berlaku pada 4 Jun 2018, Najib memetik laporan berita yang mengatakan Mahiaddin melawat Bukit Aman pada hari tersebut.
Bagi bayaran kedua berjumlah RM500,000 yang didakwa berlaku pada 4 Julai 2018, Najib memetik satu lagi laporan berita bahawa Presiden Bersatu itu masih belum menjalani pembedahan pada tarikh tersebut.
Najib seterusnya memetik laporan berita yang melaporkan Mahiaddin telah berjaya menjalani pembedahan pada 12 Julai 2018.
Selain itu, Najib juga memetik satu lagi petikan berita yang melaporkan Mahiaddin keluar hospital pada 7 Ogos 2018 dan mengangkat sumpah sebagai Ahli Parlimen Pagoh pada 14 Ogos tahun yang sama.
David Tan dalam keterangannya mendakwa Mahiaddin menerima bayaran ketiga berjumlah RM500,000 lagi pada 23 Ogos 2018.
Melihat kepada butiran yang dilontarkan Najib, ternampak jelas ada kelompongan dalam kenyataan penafian Mahiaddin sebelum itu.
Hakikatnya, berdasarkan petikan berita yang disertakan oleh Najib, sebenarnya Mahiaddin tidak pun berada di hospital ketika itu.
Apabila tidak berada di hospital, bermakna beliau boleh ditemui dan tidak mustahil boleh juga menerima sumbangan wang.
Adakah ini bermakna keterangan David Tan adalah sah dan benar?
Tetapi, jika benar pula Mahiaddin tidak pernah menerima wang tersebut, siapakah yang mengambil wang itu?
Adakah mungkin pihak lain menjadi “hantu raya” yang mendakwa kononnya mewakili atau bagi pihak Mahiaddin dan tanpa pengetahuan beliau telah menerima wang itu daripada Ultra Kirana?
Sekali lagi, kiranya benar beliau tidak pernah mengambil wang itu dan tidak pernah memberi restu sesiapa mewakilinya, Mahiaddin sendiri pada waktu ini tentu sekali ingin tahu siapakah “hantu raya” itu?
Jeng, jeng, jeng….siapakah “hantu raya” itu?
– ShahbudinHusin 18/06/2022.

0

0

votes
Article Rating
Kongsikan artikel ini


MOHON MENCADANGKAN – ISMAIL SABRI JANGAN SESEKALI BUBAR PARLIMEN SELAGI TAK JADI PRESIDEN UMNO

Hari ini Perdana Menteri, Ismail Sabri Yaakob bercakap lagi buat kesekian kalinya mengenai tarikh PRU15.
Katanya, walaupun tarikh paling lewat untuk diadakan PRU15 ialah Julai 2023, tetapi ia mungkin diadakan lebih awal daripada itu.
“Walaupun tamat tempoh Julai tahun depan, ianya lebih kurang setahun sahaja dari sekarang. Setahun tidak lama bagi parti-parti politik untuk menghadapi pilihan raya, setahun bukanlah jangka masa yang lama.
“Sebab itu kita kena bersedia sentiasa, itu kalau paling lewat setahun, pilihan raya mungkin diadakan lebih awal dari tarikh akhir penggal.
“Maknanya kalau paling lewat setahun, kalau lebih awal, jangka masa itu lebih dekat. Semua jentera, tak kira UMNO, Barisan Nasional perlu sentiasa bersiap siaga kerana akhirnya pilihan raya akan tiba juga,” katanya ketika bercakap di Bera, kawasan Parlimen yang diwakilinya.
Apa pun, sebagaimana biasa, kenyataannya kali ini tidak juga membolehkan sesiapa untuk meneka dengan pasti bila Parlimen akan dibubarkan.
Segala-segalanya jelas masih samar dan kekal dalam teka-teki di mana hanya Perdana Menteri saja yang tahu bila masa yang sesuai untuk beliau menghadap Agong bagi memohon pembubaran Parlimen.
Lalu, sebenar-benarnya bilakah masa yang paling sesuai untuk diadakan PRU15?
Sama ada awal atau lewat, tahun ini atau tahun depan, tarikh yang paling sesuai dan sebenar-benarnya tepat untuk Ismail Sabri memohon pembubaran Parlimen dan mengadakan PRU15 ialah setelah beliau menjadi Presiden UMNO.
Selagi tidak memegang jawatan Presiden UMNO dan jawatan itu dipegang oleh orang lain, PRU15 sama sekali tidak sesuai diadakan kerana ia hanya mendatangkan lebih banyak masalah kepadanya.
Jika PRU15 diadakan dalam keadaan Ismail Sabri selaku Perdana Menteri tidak menjadi Presiden UMNO, beliau akan mula berdepan masalah sebelum pilihan raya itu diadakan, ketika kempen berjalan dan malah selepas keputusan diumumkan.
Sebelum pilihan raya, masalah yang akan dihadapinya ialah berkaitan pemilihan calon-calon yang ditentukan oleh orang lain, sedangkan beliau adalah “poster boy” yang telah ditetapkan oleh parti.
Bagaimana beliau sebagai “poster boy” mahu masuk ke medan pertempuran sedangkan anggota pasukannya ditentukan oleh orang lain?
Ketika tempoh berkempen pula, masalah akan berterusan lagi di mana mungkin akan berlaku pertembungan sesama sendiri dalam pengaturan program-program kempen.
Program anjuran parti sudah tentu akan melebihkan Presiden UMNO dan Najib Razak selaku Pengerusi Lembaga Penasihat BN, sementara hanya program anjuran kerajaan akan memihak kepada Ismail Sabri.
Paling kronik masalah yang akan muncul ialah selepas keputusan pilihan raya diumumkan.
Kalau BN ditakdirkan menang, terjaminkah Ismail Sabri akan dinamakan sebagai Perdana Menteri, walhal yang akan pergi menghadap Agong untuk mempersembahkan nama calon Perdana Menteri ialah Pengerusi BN merangkan Presiden UMNO?
Jika BN kalah pula, siapa yang rela hati memikul tanggungjawab atas kekalahan itu – Presiden UMNO atau Perdana Menteri?
Yang pasti, kalah atau menang, masalah tetap akan membuatkan Ismail Sabri tambah pening kepala.
Masalah hanya lebih mudah diselesaikan jika Perdana Menteri dan Presiden UMNO adalah orang yang sama ketika menghadapi PRU15 nanti.
Kalau saya boleh mencadangkan kepada Perdana Menteri – buatlah dengan apa cara sekali pun, tetapi jangan sesekali bubar Parlimen selagi beliau tidak jadi Presiden UMNO.
– ShahbudinHusin 19/06/2022.

0

0

votes
Article Rating
Kongsikan artikel ini


ULTRA KIRANA, BESTINET – ANWAR GESA PM BERTINDAK PANTAS

Saya mengikuti perkembangan melibatkan isu dua syarikat iaitu Ultra Kirana Sdn Bhd (UKSB) dan Bestinet mutakhir ini.
Ini setelah sebuah agensi buruh di Dhaka menuduh pengasas Bestinet Mohd Amin Abdul Nor menpengaruhi kerajaan untuk hanya menghadkan bilangan agensi yang membekalkan buruh kepada 25 syarikat sahaja.
Perkara ini ternyata terus menggugat kepercayaan dan menanam curiga di kalangan rakyat terhadap kerajaan dalam mengurus isu-isu penyelewengan dan kepincangan.
Isu sebesar ini semestinya menuntut tindakan yang tuntas dan pantas, terutamanya dari Perdana Menteri kerana ia melibatkan nama menteri dan mantan menteri yang berkaitan, dari PM dan juga Menteri Sumber Manusia.
Ini juga mustahak kerana ia turut melibatkan imej dan reputasi Malaysia di peringkat antarabangsa serta tekad dan iltizam kita dalam menghentikan kebobrokan.
Pernah saya suarakan di Parlimen sebagai perhambaan moden di mana pekerja diperas sementara pedagang dan agen bertindak sebagai penindas yang mengaut keuntungan besar.
Saya menuntut siasatan penuh Suruhanjaya Pencegahan Rasuah Malaysia (SPRM) terhadap dua syarikat tersebut terkait urusan mencurigakan bagi memperoleh kontrak daripada kerajaan.
ANWAR IBRAHIM
Ketua Pembangkang.

0

0

votes
Article Rating
Kongsikan artikel ini


JANGAN SUSAHKAN ISMAIL SABRI, TIADA RUANG UNTUK ZURAIDA KEKAL LAGI JADI MENTERI

Menjelang pertemuannya dengan Perdana Menteri pada minggu ini bagi membincangkan perletakan jawatannya sebagai menteri, Zuraida Kamaruddin dalam masa yang sama berharap kedudukannya akan kekal dalam kabinet.
Kata Menteri Perusahaan Perladangan dan Komoditi itu, ini bagi membolehkan beliau menyelesaikan pelbagai perancangan yang telah diatur oleh kementerian itu.
“Saya harap ada berita baik iaitu terus dikekalkan lagi kerana mudah untuk habiskan program dan perancangan yang telah diatur selain menstabilkan negara dan kabinet,” tambahnya.
Kedudukan Zuraida menjadi perbualan ramai berikutan tindakannya keluar Bersatu dan menyertai Parti Bangsa Malaysia pada 26 Mei lalu.
Beliau sendiri ketika mengumumkan keluar Bersatu turut memaklumkan kesediaan meletakkan jawatannya sebagai menteri, namun mahu berbincang terlebih dahulu dengan Ismail Sabri Yaakob.
Dalam hal ini, memandangkan Zuraida sendiri telah memperlihatkan kesediaan untuk meletak jawatan, cuma ingin membincangkannya terlebih dahulu dengan Perdana Menteri, kenyataan terbarunya yang berharap terus dikekalkan dalam kabinet adalah tindakan yang salah dan bercanggah.
Setelah keluar Bersatu dan dalam masa yang sama sedia untuk meletakkan jawatan, beliau tidak sepatutnya lagi berharap untuk terus dikekalkan sebagai menteri.
Harus disedarinya, perlantikan beliau sebelum ini adalah atas kouta Bersatu dan parti baru yang disertainya iaitu PBM tiada apa-apa peruntukan jawatan dalam kerajaan.
Soal parti baru itu mahu menyokong Ismail Sabri dan kerajaan adalah soal lain.
Jawatan dalam kabinet adalah atas perlantikan Perdana Menteri berdasarkan kouta kepada parti-parti tertentu dan perpindahan kepada parti baru tidak bermakna jawatan dalam kerajaan boleh dibawa sekali.
Kalau mahu terus lagi jadi menteri, kekal sajalah dalam Bersatu dan buat apa keluar parti?
Apabila keluar Bersatu, memang risikonya adalah hilang jawatan menteri dan hal itu sepatutnya disedari serta difahami oleh Zuraida.
Lebih daripada itu, kenyataannya yang masih berharap terus dikekalkan dalam kabinet juga ternampak hanya bertujuan menyusahkan Perdana Menteri.
Bukankah lebih menyenangkan Ismail Sabri jika dalam pertemuan nanti beliau terus saja menyerahkan surat perletakan jawatannya?
Dengan menyerahkan surat perletakan jawatan, selain Ismail Sabri mudah untuk mengisi penggantinya daripada Bersatu, ia juga lebih memudahkan Perdana Menteri mempertimbangkan untuk memberi jawatan lain kepadanya.
Tetapi dengan mengumumkan keluar Bersatu, diikuti kenyataan sedia meletakkan jawatan dan kemudian berharap jawatan dalam kabinet dikekalkan lagi, Ismail Sabri pun jadi pening kepala memikirkan apa sebenarnya yang dimahukan oleh Ahli Parlimen Ampang itu.
– ShahbudinHusin 20/06/2022.

0

0

votes
Article Rating
Kongsikan artikel ini


TANPA BUANG MASA, RAFIZI GERAK KEMPEN PRU15 MELALUI AYUH MALAYSIA BERMULA 1 JULAI

Saya akan mula berkempen secara tersusun setiap minggu bermula 1 Julai 2022 sebagai persediaan menghadapi Pilihanraya Umum ke-15 (PRU15).
Jangkaan saya ialah Dewan Rakyat akan dibubarkan seawal Ogos atau September 2022 untuk membolehkan Bajet 2023 dibentangkan oleh kerajaan baru.
Tumpuan utama saya ialah untuk meyakinkan pengundi-pengundi dari tiga kumpulan iaitu:
1. Pengundi tegar KEADILAN dan Pakatan Harapan di kerusi-kerusi utama yang perlu dipertahankan
2. Pengundi atas pagar yang akan mengundi di kerusi-kerusi utama yang perlu dipertahankan
3. Pengundi kali pertama (dari kalangan pengundi muda bawah 25 tahun dan mereka yang tidak pernah mengundi selama ini) di kerusi-kerusi utama yang perlu dipertahankan
Saya berpendapat bahawa KEADILAN dan Pakatan Harapan boleh menjadi blok terbesar di Dewan Rakyat selepas PRU15 sekiranya:
i. Jumlah pengundi tegar pelbagai bangsa yang sebelum ini mengundi KEADILAN dan Pakatan Harapan dapat ditingkatkan untuk mencecah 70% jumlah keluar mengundi (dari purata 60% sedia ada sejak beberapa pilihanraya negeri, iaitu peningkatan 10%)
ii. KEADILAN dan Pakatan Harapan berjaya memikat kembali 5% dari pengundi atas pagar yang beralih sokongan selepas PRU14 dalam tahun 2018 dahulu untuk kembali mengundi KEADILAN dan Pakatan Harapan
iii. KEADILAN dan Pakatan Harapan berjaya mendapat 30% dari jumlah pengundi kali pertama pelbagai kaum
Saya akan berkempen menggunakan pentas Ayuh Malaysia memandangkan tahap kelesuan pengundi terhadap parti-parti sedia ada adalah tinggi.
Kempen akan bermula dengan satu latihan peringkat nasional kepada sukarelawan-sukarelawan Ayuh Malaysia yang akan diadakan pada hari Sabtu, 2 Julai 2022 dari jam 2 petang ke 5 petang di Kuala Lumpur.
Kami meletakkan sasaran 30,000 sukarelawan dari seluruh negara untuk berkempen bagi KEADILAN dan Pakatan Harapan di kerusi-kerusi marginal.
Latihan peringkat nasional akan memberi tugasan dan latihan kepada sukarelawan-sukarelawan dalam bidang khusus seperti Ejen Tempat Mengundi (PACA), kempen rumah ke rumah, kempen menelefon pengundi dan kempen media sosial.
Saya menjemput seberapa ramai rakyat Malaysia yang pernah menjadi sukarelawan, atau yang ingin menyumbang untuk hadir sebagai sukarelawan dan melalui latihan pusat pada 2 Julai ini.
Mereka yang berminat boleh mula mendaftar minggu ini dan butiran pendaftaran akan diberikan di laman www.ayuhmalaysia.org
Ayuh Malaysia juga akan mengadakan satu majlis kutipan dana pada hari yang sama, Sabtu 2 Julai 2022 bermula jam 8 malam bertempat di SJKC Chung Kwo, Kuala Lumpur. Tiket-tiket boleh mula dibeli minggu ini secara atas talian di laman www.ayuhmalaysia.org
Majlis kutipan dana itu adalah untuk melancarkan Tabung Trak bagi membiayai perbelanjaan menyediakan sebuah trak kempen untuk dibawa ke seluruh negara, seperti mana saya pernah berkempen di atas trak selama dua tahun sebelum PRU14 yang lalu.
Majlis kutipan dana itu akan diteruskan di Johor Bahru pada hari Khamis, 7 Julai 2022 (8 malam) dan Pulau Pinang pada hari Sabtu, 23 Julai 2022 (8 malam). Program serupa ke bandar-bandar lain akan diumumkan kemudian.
Selain dari dua majlis ini, bermula minggu ini, siaran kempen Ayuh Malaysia akan bermula setiap 2-3 hari di laman media sosial bermula hari Jumaat, 24 Jun 2022 ini.
Kandungan utama siaran kempen Ayuh Malaysia akan tertumpu kepada kupasan idea-idea baru untuk menyelesaikan masalah-masalah utama yang dihadapi rakyat Malaysia sekarang termasuk lima teras kempen Ayuh Malaysia yang telah diumumkan sebelum ini.
Saya akan mengumumkan jadual kempen mengikut bandar dan kerusi-kerusi Parlimen minggu ini. Kempen ini meliputi dua pendekatan:
i. Kempen dengan trak secara ceramah kepada orang ramai untuk menarik minat rakyat kepada penyelesaian masalah secara membina dan kesan undi mereka kepada pentadbiran negara
ii. Diskusi dengan kumpulan tertentu mengenai isu-isu khusus yang diadakan di dalam dewan untuk mengupas pandangan pakar dan orang ramai dalam mencari penyelesaian kepada masalah-masalah negara
Kempen akar umbi sebegini akan disiarkan secara langsung melalui laman media sosial untuk diikuti seluruh rakyat Malaysia.
Saya sedang mengkaji beberapa masalah teknikal penganjuran kempen di peringkat akar umbi untuk mematuhi segala SOP yang masih perlu dititikberat sepanjang kempen ini.
Saya menyeru semua sukarelawan dan pendukung KEADILAN/Pakatan Harapan yang bersama-sama kempen saya dahulu untuk turut serta dalam kempen yang bermula 1 Julai 2022 ini.
Walaupun keadaan telah banyak berubah, saya percaya kesungguhan kita mendekati rakyat akan dapat memenuhi sasaran kempen untuk meningkatkan kadar keluar mengundi serta menarik minat pengundi atas pagar dan pengundi kali pertama.
Nantikan pengumuman-pengumuman kempen minggu ini untuk membina gelombang baru Ayuh Malaysia.
RAFIZI RAMLI
Timbalan Presiden PKR.

0

0

votes
Article Rating
Kongsikan artikel ini


INI CARANYA UNTUK JADIKAN UMNO DILIHAT BERSIH….

Berkata seorang Ahli MT UMNO, Zahidi Zainul Abidin, parti itu perlu masuk bertanding PRU15 akan datang dalam keadaan ia benar-benar bersih supaya mudah diterima rakyat.
“Kita perlu cari jalan yang terbaik,” kata Zahidi yang juga Timbalan Menteri Komunikasi dan Multimedia.
Soalnya bagaimana mahu menjadikan UMNO bersih atau setidak-tidaknya dilihat bersih dalam keadaan Presiden UMNO sendiri, Ahmad Zahid Hamidi terpalit dengan kes mahkamah berkaitan rasuah?
Meski belum disabitkan sebarang kesalahan, tetapi berdasarkan keterangan beberapa saksi yang antaranya menunjukkan ada hantaran wang dilakukan kepada Presiden UMNO itu, apakah dengan itu UMNO masih boleh dianggap serta dilihat bersih?
Terpakaikah di hati rakyat yang bakal mengundi nanti dengan ungkapan popular – seseorang itu tidak bersalah selagi tidak dibuktikan bersalah – walhal keterangan saksi-saksi di mahkamah dan laporan di pelbagai platform media adalah sebaliknya dan boleh dibaca di seluruh dunia?
Begitu juga dengan Najib Razak selaku Pengerusi Lembaga Penasihat BN yang sudah pun dijatuhi hukuman bersalah dalam kes SRC International dan sedang menunggu rayuan di Mahkamah Persekutuan di mana status dirinya kini adalah seorang pesalah sehingga dibuktikan tidak bersalah di mahkamah tertinggi itu, adakah UMNO akan kelihatan bersih dalam keadaan bekas Perdana Menteri itu tidak henti-henti menonjolkan dirinya di atas pentas parti?
Atas apa hujah sekali pun, hakikatnya keberadaan Zahid Hamidi dan Najib atas nama parti menjelang PRU15 akan datang pasti meletakkan UMNO sentiasa dilihat tidak bersih di mata rakyat.
Pelbagai isu berkaitan diri kedua-dua pemimpin itu dengan mudah boleh dijaja oleh parti-parti lain untuk menghakis kepercayaan rakyat terhadap UMNO.
UMNO akan dilihat bersih, kalau pun tidak bersih sepenuhnya, hanya apabila Zahid Hamidi dan Najib tidak lagi dilihat berperanan dalam parti, sebaliknya memberi peluang kepada pemimpin-pemimpin lain yang tiada pertuduhan mahkamah dan tiada sabitan bersalah mengambil alih teraju kepimpinan.
UMNO hakikatnya tidak tandus dengan pemimpin yang baik, malah dengan kedudukan sebagai Perdana Menteri sekarang, Ismail Sabri Yaakob adalah pilihan paling wajar untuk ditonjolkan dan beliau sepatutnya diberi peluang mengambil alih teraju kepimpinan, sesuai dengan konsep parti menguasai kerajaan.
Tetapi, dengan keengganan UMNO sendiri meletakkan Ismail Sabri di tempat yang sewajarnya, bahkan proses pemilihan parti sebelum PRU15 juga cuba dielakkan dengan pelbagai taktik dan tipu muslihat, akhirnya UMNO sendiri yang dilihat tandus dengan pelapis yang berwibawa.
Lagi-lagi Najib yang disanjung dan mahu diangkat semula – lupakah ahli UMNO semua kepada sejarah buruk kepimpinan beliau dan karenah ahli keluarganya sehingga parti kalah dalam PRU tahun 2018 lalu?
Mahukah sejarah lama berulang kembali?
UMNO hanya boleh dibersihkan dan diperlihatkan bersih di mata rakyat jika proses pemilihan parti dapat diadakan terlebih dahulu sebelum PRU15 dilangsungkan.
Atau jika tidak – Zahid Hamidi dan Najib – kedua-duanya hendaklah tidak campur lagi dalam urusan UMNO mulai sekarang serta tidak sibuk-sibuk lagi mahu bertanding dalam PRU akan datang.
Sekarang ini, terutamanya setelah ada Perdana Menteri daripada lapisan kedua saf kepimpinan UMNO sendiri di samping beberapa tokoh muda yang lain dalam kabinet, ia adalah waktu yang paling sesuai untuk Zahid Hamidi dan Najib bersara terus daripada politik.
Mereka seharusnya menyelesaikan kes mahkamah seperti amalan sebelum ini iaitu dengan melepaskan jawatan masing-masing, seterusnya menumpukan lebih banyak masa kepada keluarga-keluarga sedia ada.
Selagi Zahid Hamidi dan Najib ada, buat apa pun, UMNO tidak mungkin kelihatan dan dilihat bersih di mata rakyat.
Malah selagi ada kedua-dua mereka, lebih mudah untuk rakyat menolak UMNO sekali lagi, kali ini tumbang yang mungkin tidak mampu bangkiit lagi.
– ShahbudinHusin 21/06/2022.

0

0

votes
Article Rating
Kongsikan artikel ini